Mateus 5 | Bibel online |Terjemahan Dunia Baru\nJAMITA DI DOLOK (1-48)\nJesus mangajari di dolok (1, 2)\nSia las ni roha (3-12)\nSira dohot panondang (13-16)\nJesus ro laho pasauthon Patik (17-20)\nPoda taringot tu muruk (21-26), mangalangkup (27-30), parsirangan (31, 32), marsumpa (33-37), mambalos (38-42), mangkaholongi musu (43-48)\n5 Tingki diida Jesus halak natorop i, nangkok ma ibana tu dolok. Dung i, hundul ma ibana jala ro ma angka siseanna mandapothon ibana. 2 Dung i, diajari ibana ma nasida jala ninna ma, 3 “Marlas ni roha ma na mamboto ringkot ni marale-ale tu Debata,* ai nasida do nampuna harajaon banua ginjang i. 4 “Marlas ni roha ma na marsak, ai siapulon do nasida. 5 “Marlas ni roha ma na lambok roha, ai nasida do na laho manean tano on. 6 “Marlas ni roha ma na mauas male tu hasintongan, ai pabosuronna do nasida. 7 “Marlas ni roha ma parasi roha, ai na laho dapotan asi ni roha do nasida. 8 “Marlas ni roha ma na ias roha, ai idaon ni nasida do Debata. 9 “Marlas ni roha ma sibahen dame,* ai goaron do nasida angka anak ni Debata. 10 “Marlas ni roha ma halak na manaon na hansit alani hasintongan, ai nasida do nampunasa Harajaon banua ginjang. 11 “Marlas ni roha ma hamu molo dileai, dibahen na hansit tu hamu, jala dipatubu-tubu hata na so tutu dompak hamu alani ahu. 12 Ai songon i do angka panurirang manaon angka na hansit najolo. Marlas ni roha jala marolop-olop ma hamu, ai balga do upamuna di banua ginjang. 13 “Hamu do sira ni tano on, alai molo mago ansim ni sira i, aha be bahenon paansimhon i? Ndang adong be guna ni i, sibolongkonon nama i tu dalan asa didegei halak. 14 “Hamu do panondang ni portibi on. Sai na patar do tarida huta na di atas ni dolok. 15 Ndang bahenon ni halak lampu na galak tu toru ni karanjang.* Alai, bahenonna do i tu inganan na timbo asa disondangi sude na di jabu i. 16 Dos songon i, marsinondang ma hatiuronmuna di jolo ni halak, asa molo diida nasida pambahenanmuna na denggan, pujionna ma Amamuna na di banua ginjang. 17 “Unang ma dirimpu hamu ro ahu laho mangagohon Patik manang na Sinurat ni angka Panurirang. Ndang ro ahu laho mangagohon i, alai na laho pasauthon i do. 18 Situtu do na hudok on tu hamu, saleleng adong dope langit dohot tano on, ndang na laho mago nanggo sada leter manang sada titik pe sian Patik i, sahat tu na saut sude isina. 19 Alani i, manang ise na mangalanggar sada sian patik na ummetmet i jala diajari na asing mangulahon songon i, didok ma ibana na ummetmet di Harajaon banua ginjang. Alai manang ise na mangulahon jala na mangajarhon i, didok ma ibana na umbalga di Harajaon banua ginjang. 20 Alani i hudok ma tu hamu, molo ndang umtigor hamu sian angka siboto surat dohot angka halak Parise, ndang parsidohot hamu tu Harajaon banua ginjang. 21 “Dibege hamu do hata tu angka ompumuna najolo, ‘Unang ho mambunu, ai manang ise na mambunu, ingkon diboan do ibana tu pengadilan.’ 22 Alai hudok ma tu hamu, ganup halak na sai muruk tu donganna, boanon do ibana tu pengadilan. Manang ise na mangaleai donganna, ingkon boanon do ibana tu Pengadilan na Tumimbo. Jala manang ise na mandok tu donganna, ‘Na oto do ho!’ uhumon do ibana di Gehena* na marsigorgor. 23 “Molo diboan ho silehon-lehonmu tu langgatan, jala disi gabe diingot ho adong donganmu na marsogo ni roha tu ho, 24 tadingkon ma silehon-lehonmi di jolo ni langgatan i. Laho ma ho mardame dohot donganmi. Dung pe i, asa ro ho muse pasahathon silehon-lehonmi. 25 “Hatop ma pasae parsoalanmu tu halak na mamboan ho tu pengadilan binsan rap dope hamu di tonga dalan, asa unang dipasahat ho tu hakim, gabe dipasahat hakim i ho tu petugas pengadilan, jala ujungna boanonna ma ho tu penjara. 26 Situtu do na hudok on tu hamu, na so boi ho kaluar sian i sahat tu na digarar ho limper* na parpudi. 27 “Dibege hamu do hata na mandok, ‘Unang ho mangalangkup.’ 28 Alai hudok ma tu hamu, manang ise na sai mamereng sahalak borua huhut marsangkap na so denggan, nunga mangalangkup ibana di bagasan rohana. 29 Alani i, molo mata siamunmi mambahen ho tartuktuk, pulsikkon jala bolongkon ma i. Tumagon do mago sada ruas ni dagingmu, unang apala sude dagingmi disampathon tu Gehena.* 30 Jala molo tangan siamunmi mambahen ho tartuktuk, ponggol jala bolongkon ma i. Tumagon do mago sada ruas ni dagingmu, unang apala sude dagingmi disampathon tu Gehena.* 31 “Didok do muse, ‘Manang ise na manirangkon tunggane boruna, ingkon lehononna do surat sirang.’ 32 Alai hudok ma tu hamu, molo sasahalak manirangkon tunggane boruna hape ndang alani na mangulahon seks na so patut,* gabe dibahen ibana do tunggane boruna i mangalangkup, jala manang ise na marhasohotan tu borua na disirangkon i, dohot do ibana mangalangkup. 33 “Dibege hamu do muse hata tu ompumuna najolo, ‘Unang ho marsumpa molo ndang ulahononmu. Alai, ingkon gararonmu do janjim tu Jahowa.’ 34 Alai hudok ma tu hamu, unang ma hamu marsumpa marhite manang aha pe, nang marhite banua ginjang, ai habangsa ni Debata do i. 35 Manang marhite tano on, ai sidegean ni patna do i, manang marhite Jerusalem, ai kota ni raja na sangap i do i. 36 Unang ma ho marsumpa marhite ulum, ai ndang boi bahenonmu sada obuk pe gabe bontar manang birong. 37 Molo olo dok ma ‘Olo’, molo ndang dok ma ‘Ndang’, lobi sian i sian Sibolis* do i. 38 “Dibege hamu do hata na mandok, ‘Mata ganti ni mata, ngingi ganti ni ngingi.’ 39 Alai hudok ma tu hamu, unang ma alo hamu parjahat. Molo adong na mamastap hurummu siamun, tarehon ma nang hurummu sihambirang. 40 Molo adong na mamboan ho tu pengadilan jala naeng buatonna abitmu, lehon ma nang abit luar na pinangkem. 41 Jala molo adong parhuaso na mamaksa hamu mamboan siboanon sakilometer,* boan ma i dua kilometer. 42 Lehon ma tu halak na mangido tu ho, jala unang ma tulak halak na maminjam* tu ho. 43 “Dibege hamu do hata na mandok, ‘Haholongi ma donganmu jolma jala hasogohon ma musum.’ 44 Alai hudok ma tu hamu: Tongtong ma haholongi musum jala tangiangkon ma halak na mambahen na hansit tu hamu, 45 asa gabe anak ni Amamuna na di banua ginjang i hamu. Ai dipabinsar Ibana do mata ni ari tu angka parjahat dohot tu na burju. Jala diparo do udan tu halak na mangulahon na sintong dohot tu halak na mangulahon na jahat. 46 Molo holan halak na mangkaholongi hamu do dihaholongi hamu, dia ma upa sijaloon muna? Gari angka sijalo pajak,* nda diulahon sisongon i? 47 Jala molo holan angka donganmu do didongani hamu, dia ma hasurunganmuna? Gari angka halak sian bangso na asing pe, nda diulahon songon i? 48 Ingkon sun denggan* do hamu, songon Amamuna na di banua ginjang i na sun denggan.\n^ Manang “halak na pogos tondi”.\n^ Manang “parroha dame”.\n^ Manang “hirang”.\n^ As. “kwadrans”, hepeng logam na mansai otik argana.\n^ As. “mil”. Ida di Kamus.\n^ Pinjaman na so marbunga.


1 Samuel 13 (TOBA)\nI. Si Jonatan mandopang halak Palistim parjolo. Hagogotan ni Israel dibahen pangarupaon ni halak Palistim 1-7. II. Si Saul manjoloani mamele, pininsang ni si Samuel 8-14. III. Israel hurangan sinjata 15-23\n1(I.) Dung salpu sataon hinarajahon ni si Saul, tole paduataonhon mangarajai Israel.\n2Jadi dipillit si Saul ma di ibana tolu ribu halak sian Israel; dua ribu sian i dongan ni si Saul di Mikhmas dohot di dolok Betel, jala saribu dongan ni si Jonatan di Gibea-Benjamin, dipamuli do ianggo bangso na lobi i ganup tu undungundungna be.\n3Dung i ditaluhon si Jonatan ma parangan ni halak Palistim, angka na marsaro di Geba, tarbortik ma barita i tu halak Palistim. Alai lam didokkon si Saul ma mamalu sarune di sandok tano i maningtinghon: Ingkon begeon ni halak Heber ma i.\n4Jadi sandok Israel umbege barita i: Nunga ditaluhon si Saul parangan ni halak Palistim, nunga ngorngor huhut roha ni halak Palistim mida Israel. Jadi dipaluhut si Saul ma bangso i tu Gilgal.\n5Marpungu ma dohot halak Palistim laho marmusu dompak Israel: Tolupulu ribu hureta, jala onom ribu parsihundul, jala situan natorop i tudoshon horsik na di topi ni laut hinadeakna; nangkok ma nasida jala marsaro di Mikhmas, tondong ni Bethapen.\n6Jadi dung diida halak Israel naung hagogotan nasida, ai godoron do situan natorop i, gabe martabuni ma bangso i di angka liang, dohot di ramba, dohot di dolok batu, dohot di godunggodung dohot di angka bondar.\n7Taripar do huhut halak Heber tu bariba ni Jordan, tu luat Gad dohot Gilead; alai tading di Gilgal dope ianggo si Saul, jala sandok situan natorop i godoron be do mangihuthon ibana.\n8(II.) Jadi dung pitu borngin lelengna ibana paimaimahon janji na binahen ni si Samuel, hape matua so ro si Samuel tu Gilgal, mampar ma situan natorop i sian lambungna.\n9Dung i ninna si Saul ma: Boan tu ahu pelean situtungon dohot angka pelean hamauliateon; gabe dipelehon ibana ma pelean situtungon i.\n10Jadi dung tolhas dipelehon pelean situtungon i, ida ma, ro ma tongon si Samuel, gabe ruar ma si Saul manjumpangkon ibana, mandok tabena.\n11Dung i ninna si Samuel ma: Aha do na binahenmu? Jadi ninna si Saul ma: Dung huida mampar bangso i sian lambungku, jala ndang ro ho di tingkina i, tole halak Palistim marpungu di Mikhmas.\n12Jadi ninna rohangku ma: Tuat ma annon halak Palistim mandapothon ahu tu Gilgal, laos so martangiang dope ahu di adopan ni Jahowa, jadi hupahum rohangku, laos hupelehon pelean situtungon i.\n13Dung i ninna si Samuel ma tu si Saul: Na oto do pambahenmi, ndang diradoti ho tona ni Jahowa Debatam, na tinonahonna tu ho; ai nuaeng nian naeng pahoton ni Jahowa harajaonmi gumomgom Israel ro di salelenglelengna.\n14Alai anggo nuaeng ndang hot harajaonmi; nunga pola dilului Jahowa sada halak bangunan ni rohana, naung tinonahon ni Jahowa bahen partogi ni bangsona, ai ndang diradoti ho, na tinonahon ni Jahowa tu ho.\n15(III.) Dung i hehe ma si Samuel, laos nangkok sian Gilgal tu Gibea-Benjamin; alai anggo si Saul umbilang situan natorop i, angka na jumpang di lambungna, arga onom ratus halak toropna.\n16Ianggo si Saul dohot si Jonatan, anakna i ro di situan natorop, angka na di lambungnasida i, maringan do di Gibea-Benjamin, alai marsaro di Mikhmas do anggo halak Palistim.\n17Dung i borhat ma parbajo sian parsaroan ni halak Palistim tolu panggungan; panggungan na sada mamedu dompak dalan laho tu Opra, tu luat Saul;\n18Panggungan na sada mamedu dompak dalan laho tu Bethoron; panggungan na sada muse mamedu dompak dalan partalpahan, tondong ni rura Zeboim, tungkan halongonan.\n19Alai ndang adong jumpang nanggo sada tungkang bosi di sandok tano Israel, ai ninna roha ni halak Palistim do, sai unang ma sanga halak Heber mambahen podang manang mundimundi.\n20Dibahen i ingkon tuat sandok Israel manopot halak Palistim laho patiptiphon gigi ni ninggalana be manang gupakna, manang tangkena, manang sasapna.\n21Jadi ndang bolut be baba ni gigi ni ninggala, sasap, gupak dohot tangke, nang patigor turatura tu horbo.\n22Ia dung tole ari tongtangan i, ndang adong jumpang podang manang hujur di tangan ni sandok halak situan natorop, dongan ni si Saul dohot si Jonatan; alai anggo di si Saul dohot di si Jonatan, anakna i, adong do jumpang.\n23Dung i borhat ma sada panggungan ni halak Palistim laho tu jaringjing Mikhmas.


Matius 2 (TOBA)\nI. Angka parhapistaran na sian purba 1-12. II. Maporus Dakdanak i tu tano Misir 13-18. III. Mulak tu Nasaret 19-23\n1(I.) Asa dung tubu Jesus di huta Betlehem, di luat Judea, uju hinarajahon ni si Herodes, ro ma angka parhapistaran sian purba tu huta Jerusalem,\n2angka ninna ma: Didia do Raja na imbaru tubu i? Naung huida hami do bintangna di tano habinsaran; ala ni i ro do hami sumomba Ibana!\n3Alai disi dibege raja Herodes hata i, tarsonggot ma ibana ro di sude pangisi ni huta Jerusalem.\n4Jadi dipapungu ma angka sintua ni malim ro di sibotosurat ni bangso i, dipamanat ma tu nasida huta hatubuan ni Kristus i.\n5Jadi didok nasida ma tu ibana: Huta Betlehem na di luat Judea do, ai songon on do pandok ni panurirang i:\n6"Ia ho, huta Betlehem, apala tung na ummetmet ho di tongatonga ni angka huta na di luat Judea, ai ho do huta haroroan ni Raja i, na marmahan Israel, bangsongki!"\n7Dung i marhusip ma si Herodes manjou angka parhapistaran i tu jolona disihirsihiri ma tu nasida lelengna, dung tarida bintang i.\n8Dung i disuru ma nasida tu huta Betlehem, ninna ma: Laho ma hamu, tangkas ma diori hamu Dakdanak i! Ia dung jumpang, paboa hamu ma tu ahu, asa dohot ahu ro marsomba tu Ibana.\n9Asa dung dibege nasida hata ni raja i, laho ma nasida. Anggo bintang i, naung niidanasida hian di tano habinsaran i, sai di ginjangnasida do muse, rasirasa sahat tingkos di ginjang ni inganan ni Dakdanak i.\n10Marnida bintang i, mansai las situtu ma rohanasida.\n11Laos dibongoti ma bagas i, gabe diida ma Dakdanak i dohot si Maria, inana i. Dung i manungkap ma nasida marsomba tu Dakdanak i, dirungkari ma artanasida: Sere, haminjon dohot angka na angur, parsombanasida tu Ibana.\n12Dung i ro ma tona ni Debata marhite sian nipinasida, unang pola mulak be tumopot si Herodes; jadi sian dalan na asing nama nasida mulak tu luatnasida.\n13(II.) Asa dung laho nasida, ro ma surusuruan ni Tuhan i, diida si Josep di nipina, na mandok tu ibana: Hehe ma ho, boan ma Dakdanak i rap dohot inana i, maporus ma hamu tu tano Misir; disi ma hamu jolo, paima ro muse hatangku, ai na naeng luluan ni si Herodes do Dakdanak i, asa bunuonna.\n14Jadi hehe ma ibana, diboan ma Dakdanak i rap dohot inana borngin i, maporus tu tano Misir.\n15Laos disi ma nasida, paima mate si Herodes, asa jumpang na nidok ni Tuhan i marhite sian panurirangna na mandok: "Sian Misir do hujou Anakki!"\n16Asa dung mamoto si Herodes, naung dipaotooto angka parhapistaran i ibana, tarrimas situtu ma ibana, disuru ma tu Betlehem dohot tu sandok luat na humaliang i angka na mamunui nasa dakdanak baoa, na marumur dua taon, ro di angka na ummetmet sian i, hombar tu tingki naung nirisihanna sian angka parhapistaran i.\n17Disi ma jumpang hata ni panurirang Jeremia na mandok:\n18"Tarbege do di huta Rama soara partangison dohot angguk badar: Diangguhi si Rahel do ianakhonna i: Ndang olo be apulon, ai nunga sun siap nasida."\n19(III.) Alai dung mate si Herodes, diida si Josep ma di nipina surusuruan ni Tuhan i di tano Misir, na mandok tu ibana:\n20Hehe ma ho, boan ma Dakdanak i rap dohot inana mulak tu tano Israel, ai nunga mate angka na sumangkapi hosa ni dakdanak i.\n21Jadi hehe ma ibana, diboan ma Dakdanak i rap dohot inana mulak tu tano Israel.\n22Alai dung dibege ibana, si Arkilaus do hape raja di luat Judea manggonti amana si Herodes, biar do rohana, anggo tung laho tusi. Jala dung ro poda sian Debata tu ibana di nipina, gabe dompak luat Galilea nama ditondong.\n23Jadi ojak ma ibana maringanan di sada huta na margoar Nasaret, gabe jumpang ma hata ni panurirang na mandok: Goaron do Ibana si Nasarani!


Hakim-hakim 3 (TOBA)\nI. Bangso parbegu angka na teba i. Hapapatu ni Israel 1-8. II. Otniel panguhum parjolo i 9-11. III. Ehud mambunu si Eglon, raja ni halak Moab. Samgar 12-31\n1(I.) Alai angka on do bangso parbegu, angka na pinasombu ni Jahowa mangunjuni Israel marhitehite nasida, gumodang luhut Israel angka na so parbotoboto hamusuon dompak Kanaan.\n2Asa tung mamoto angka marga ni halak Israel, jala marsiajar di ruhut hamusuon, angka na so pinabotobotonasida na jolo.\n3Na lima raja ni halak Palistim ro di saluhut halak Kanaan, halak Sidon dohot Hevi, angka na maringan di dolok Libanon, olat ni dolok Baal-Hermon sahat ro di Hamat.\n4I ma angka nasida bahen pangunjunan tu Israel, asa tung botoon, manang na tangihononnasida patik ni Jahowa, angka na tinonahonna tu ompunasida, marhite sian tangan ni si Musa.\n5Jadi dung maringan halak Israel di tongatonga ni halak Kanaan, Het i, Amori, Perisi, Hevi dohot Jebusi.\n6Gabe dibuat ma borunasida bahen jolmanasida, jala dilehon borunasida tu anaknasida, jala disomba angka debatanasida.\n7Dung i diulahon halak Israel ma sogo ni roha ni Jahowa, jala dihalupahon Jahowa, Debatanasida i, jala marsomba nasida tu angka Baal dohot tu angka sombaon.\n8Jadi marsigorgor ma rimas ni Jahowa dompak Israel, gabe digadishon nasida tu tangan ni Kusan-Risataim, raja sian Mesopotamia, gabe marpandapotan halak Israel tu Kusan-Risataim ualu taon lelengna.\n9(II.) Dung i mangangguhi ma halak Israel tu Jahowa, gabe dipahehe Jahowa ma sada sipalua di Israel, paluahon nasida, i ma si Otniel, anak ni si Kenas, anggi ni si Kaleb.\n10Jadi songgop ma tu ibana Tondi ni Jahowa, gabe panguhum di Israel, jala borhat ibana marporang; jadi dipasahat Jahowa tu tanganna Kusan-Risataim, raja ni Ram, gabe dipapatu tanganna ma Kusan-Risataim.\n11Jadi marhasonangan ma tano i opatpulu taon lelengna, dung i mate ma si Otniel, anak ni si Kenas.\n12(III.) Alai diulahi halak Israel muse mambahen sogo ni roha ni Jahowa, gabe dipargogoi Jahowa ma si Eglon, raja sian Moab, mangalo Israel, ala diulahon nasida sogo ni roha ni Jahowa.\n13Jadi marhara ibana tu halak Amon dohot tu halak Amalek, dung i borhat ibana, jala dipapatu Israel, jala disoluk nasida huta parharambiran.\n14Jadi marpandapotan halak Israel tu si Eglon, raja sian Moab, sampulu ualu taon lelengna.\n15Jadi mangangguhi ma halak Israel tu Jahowa, gabe dipahehe Jahowa di nasida sada sipalua, i ma si Ehud, anak ni si Gera, marga Benjamin, mate ia tanganna siamun. Dung i disuru halak Israel ma ibana mamboan silua tu si Eglon, raja sian Moab.\n16Dung i dibahen si Ehud di ibana sada podang siduababa, saasta ganjangna, jala dihohoshon tu toru ni abitna di gontingna siamun.\n17Jadi ibana manaruhon silua i tu si Eglon, raja sian Moab; jolma na mokmok situtu do ianggo si Eglon i.\n18Jadi dung tolhas disombahon silua i, dipalaho ma jolma angka na mangusung silua i.\n19Mulak ma anggo ibana sian ganaganaan, angka na mardonokkon Gilgal, jala ninna ma: Adong do hata sibunianku tu ho, ale rajanami; alai ninna rajai do: Sip ma! Dung i ruar ma sude angka na jongjong di lambungna.\n20Dung i didapothon si Ehud ma rajai, na hundul di bilut paranginanginan parginjang hapunjunganna i; jadi ninna si Ehud ma: Adong do di ahu tona ni Debata tu ho. Jadi hehe ma rajai sian karosina.\n21Mamintor dipatoltol si Ehud tanganna sihambirang, diumpat ma podangna sian gontingna siamun i, jala ditihamhon tu butuhana.\n22Jadi ihut tu mata ni podang i masuk dohot suhulna, laos dihungkupi tabotabo i do mata ni podang i, ai ndang diumpat sian butuhana, laos ruar do ginagatna.\n23Dung i ruar ma si Ehud tu bilut haroroan, jala dihinsu angka pintu ni bilut parginjang i, laos disordak do.\n24Jadi dung ruar ibana, ro ma angka naposo ni rajai, hape sordak do angka pintu i didapot nasida, gabe didok ma: Ra tung patna do hinungkupanna di bilut paranginan i.\n25Ia dung leleng nasida paimaimahon, maradu maila, hape ndang adong manang ise na mangungkap hinsuhinsu ni bilut parginjang i, gabe dibuat nasida ma anak hinsu, laos diungkap pintu i, jadi ida ma, tuannasida i nunga bustang di tano i mate.\n26Alai nunga sanga maporus ianggo si Ehud, saleleng paimaimahon nasida, nunga pola dilaosi ibana angka ganaganaan i, jala malua ibana sahat tu Seira.\n27Jadi dung sahat ibana tusi, dipalu ma sarune di dolok Epraim, jadi tuat ma halak Israel rap dohot ibana sian dolok i, ibana manguluhon nasida.\n28Dung i didok ma tu nasida: Tole ihuthon hamu ahu, ai nunga dipasahat Jahowa halak Moab, musumuna i tu tanganmuna, jadi tuat ma nasida mangihuthon tu ibana, gabe dapot nasida angka hatariparan ni Jordan, tondong ni Moab, jala ndang diloas taripar nanggo sahalak.\n29Jadi dibunu nasida ma uju i halak Moab arga sampuluribu halak, luhutna i halak na tambos jala parmusu na begu, jala ndang malua nanggo sahalak.\n30Jadi tunduk ma Moab di ari na sasada i, marpandapotan tu Israel, gabe marhasonangan tano i ualupulu taon lelengna.\n31Di pudina muse ro si Samgar, anak ni si Anat, na mambunu halak Palistim onom ratus halak marhitehite sada batahi, asa dohot do ibana paluahon Israel.


I Musa 7 | Alkitab TOBA\n← I Musa 8\nI Musa 6 →\n7:1 Dung i ninna Jahowa ma tu si Noak: Bongot i ma parau i, ho dohot sude isi ni bagasmu, ai ho do huida na bonar maradophon Ahu di na sansundut on.\n7:2 Buat ma di ho pitu pasang be, tunggal dohot boruboruna sian nasa pinahan na ganjing; alai anggo sian pinahan na so ganjing sapasang be, tunggal dohot boruboruna.\n7:3 Sian pidong pe, angka na martonga langit, pitu pasang be, tunggal dohot boruboruna, asa adong tinggal boni mangolu di sandok tano on.\n7:4 Ai pitu ari nari paroonku ma udan tu tano on opatpulu ari opatpulu borngin lelengna, asa huripashon sian tano on nasa na mangolu, na hutompa i.\n7:5 Jadi dibahen si Noak ma sude, songon na tinonahon ni Jahowa tu ibana.\n7:6 Alai onom ratus taon ma umur ni si Noak di na ro i aek na sumar i tu tano on.\n7:7 Dung i dibongoti si Noak ma parau i rap dohot anakna dohot jolmana, ro di jolma ni angka anakna i di jolo ni aek na sumar i.\n7:8 Sian pinahan angka na ganjing dohot sian pinahan na so ganjing dohot sian pidong dohot sian nasa na manjirir di tano on.\n7:9 Angka ro be marpasangpasang mandapothon si Noak, tu bagasan parau i, tunggal dohot boruboru, songon na tinonahon ni Debata tu si Noak i.\n7:10 Jadi dung salpu na pitu ari i, ro ma aek na sumar tu tano on.\n7:11 Paonomratus taonhon di ngolu ni si Noak i, di bulan sipahadua di ari sampulupitu, apala di na sadari i marbuhalbuhal ma sude angka mual ni lung godang, mungkap ma dohot angka pandiloan ni langit.\n7:12 Jadi masa ma udan tipotipo tu tano on opatpulu ari opatpulu borngin lelengna.\n7:13 Apala di na sadari i do bongot si Noak tu parau i rap dohot angka anakna, si Sem, si Ham dohot si Japet, dohot jolmana dohot na tolu jolma ni angka anakna i.\n7:14 Nasida dohot binatang marragam masiboan mansamna, dohot angka pinahan masiboan mansamna dohot sude angka na manjirir di tano on masiboan mansamna, dohot sude angka pidong masiboan mansamna, sude pidong na marende dohot na marhabong.\n7:15 Angka ro be marpasangpasang tu si Noak, tu bagasan parau i, sian nasa na mardaging, angka na marhosa hangoluan di bagasan.\n7:16 Angka na bongot i, sai marpasang be do ro sian nasa na mardaging, songon na tinonahon ni Debata tu ibana. Dung i dihinsu Jahowa ma sian pudina.\n7:17 Jadi ro ma aek na sumar tu tano on opatpulu ari, gabe lam binsat ma aek i, jala dihindathon parau i sian tano on tu ginjang.\n7:18 Dung i lam mangalantap ma aek i jala sumar situtu di tano on, gabe meapeap parau i di atas aek i.\n7:19 Jadi lam binsat situtu ma aek i di tano on gabe disalpui sude dolok, angka na timbo na di toru ni sandok langit i.\n7:20 Sampululima elak aek i tumimbo sian dolok, angka na sinalpuanna.\n7:21 Jadi tos ma hosa ni nasa na mardaging, na manjirir di tano on, ro di pidong dohot pinahan dohot binatang, ro di sude na manggulmit di tano on, ro di jolma sudena.\n7:22 Mate ma sude na marhosa hangoluan di bagasan igungna, sian sude angka na di darat.\n7:23 Jadi ripas ma nasa na adong di tano on, sian jolma ro di pinahan, ro di gulokgulok ro di pidong na martongatonga langit, ripas do saluhutna sian tano on; holan si Noak tading angkup ni na rap dohot ibana di bagasan parau i.\n7:24 Dung i sai mangalantap ma aek i di tano on maningtingi saratus limapulu ari lelengna.


Jona 3 | Alkitab TOBA\n← Jona 4\nJona 2 →\nAugust 17, 2008 · 12:42\n3:1 Dung i ro ma muse hata ni Jahowa tu si Jona paduahalihon, songon on:\n3:2 Borhat ma ho laho tu Ninive huta na bolon i, jala tingtingkon tusi tingting sipaboaonku tu ho.\n3:3 Jadi borhat ma si Jona laho tu Ninive hombar tu hata ni Jahowa. Alai huta na bolon do ianggo Ninive di jolo ni Debata, partoluarian mardalan lambasna.\n3:4 Dung i dipungka si Jona ma mardalan di bagasan huta i parsadarian, jala martingting ma ibana mandok: Opatpulu ari nari na ma, jadi marongrong ma Ninive!\n3:5 Jadi porsea ma angka jolma i isi ni Ninive i di Debata, jala ditingtingkon mandokkon marpuasa sadari, jala marulos hori nasida sian halak na magodang ro di na metmet.\n3:6 Dung i sahat ma hata i tu raja ni Ninive. Jadi hehe ma ibana sian habangsana, jala diosari pangkeanna hian sian dagingna, jala martujungkon hori ibana, jala hundul tu sirabun.\n3:7 Dung i disuru rajai ma martingting paboahon tu bagasan Ninive, songon on do tingting ni rajai dohot donganna angka na sangap: Nang jolma dohot pinahan, tole lombu dohot birubiru, ndang jadi mandai agia aha, ndang jadi manggagat, aek pe ndang jadi inumonna.\n3:8 Ingkon marulos hori jolma, nang pinahan, jala gogoonna be joujou tu Debata; jala ganup jolma ingkon mulak sian dalanna na roa i, dohot sian hatodoson na niula ni tangannasida.\n3:9 Ise umbotosa, anggiat tung marpangulahi jala solsolan ni Debata rohana, jala mulak ibana sian parpiar ni rimasna, asa unang mago hita.\n3:10 Jadi dung diida Debata pambahenannasida, na mulak i nasida sian dalannasida angka na roa i, gabe disolsol Debata ma rohana taringot tu hamagoan na nilumbahonna bahenonna hian tu nasida, gabe ndang saut dibahen.\nFiled under 1 Padan Na Robi, 32 Jona\nTagged as Jona


Maleaki 2 | Alkitab TOBA\n← Maleaki 3\nMaleaki 1 →\nAugust 14, 2008 · 22:30\n2:1 Nuaeng pe hamu ale angka malim, tu hamu do tona on!\n2:2 Molo so ditangihon hamu, jala molo so olo hamu marateatehon hata i mangalehon hamuliaon di goarhu, ninna Jahowa Zebaot, tongosonku ma bura tu tongatongamuna, jala toruanku ma pasupasu na tu hamu, nunga tahe hutorui, ala soadong sian hamu na olo marateatehon hata i.\n2:3 Ida ma, ala hamu ahu mangago na sinaburhonmuna, jala ahu manirihon napa tu bohimuna, napa ni ari rayamuna, laos tarboan dohot hamu tu atasna.\n2:4 Jadi botoonmuna ma, ahu do tongon manongos tona on tu hamu bahen padan naung hubahen tu halak Lepi, ninna Jahowa Zebaot.\n2:5 Padan na hubahen i tu ibana, padan hangoluan dohot hasonangan do nian. Hulehon pe angka i tu ibana bahen biar nian, asa\n2:6 Patik hasintongan do nian di bagasan pamanganna, jala hageduhon, ndang adong jumpang di bibirna; di bagasan hadameon dohot hapitaon ibana marpangalaho rap dohot ahu, jala torop halak mulak sian hajahaton dibahen ibana.\n2:7 Ai anggo angka bibir ni malim, ingkon ramotanna parbinotoan, jala sian pamanganna usousoan patik, ai suruan ni Jahowa Zebaot do ibana.\n2:8 Alai anggo hamu nunga manimbil sian dalan i, gabe lan halak targasip dibahen hamu mangalaosi patik; nunga diose hamu padan tu halak Lepi, ninna Jahowa Zebaot.\n2:9 Ahu pe antong, bahenonku do hamu marlea jala tarjepol maradophon sandok bangso i, hombar tu naung binahenmuna, na so niradotanmuna angka dalanku, gabe marnida bohi hamu mangaradoti patik i.\n2:10 Nda sada do ama ni hita on luhut? Nda sada do Debata na tumompa hita? Boasa ma tung masiosean hita ganup tu donganna laho paleahon padan na tu ompunta i?\n2:11 Halak Juda nunga mangose, jala nunga diulahon halak Israel biasbias nang di Jerusalem; ai nunga diramuni halak Juda bagas habadiaon na hinaholongan ni Jahowa, jala nunga martuan laen nasida tu boru ni halak pardebata sileban.\n2:12 Ingkon siap sogot bahenon ni Jahowa bao na mangulahon sisongon i, sian undungundung ni Jakkob, nang pangaririt nang pangolopi ro di na mamboan pelean sipanganon tu Jahowa Zebaot.\n2:13 Pambahenanmuna angkupni on do: Dihungkupi hamu do langgatan ni Jahowa dohot iluilu, partangison dohot hoihoi, alani ndang adong be rohana manailihon pelean sipanganon, manang marlomo ni roha manjangkon manang aha sian tanganmuna.\n2:14 Lam didok hamu dope: Ala ni aha do? Ala Jahowa do sitindangi di holangkolangmi dohot jolmam di haposoonmu, naung tinoisanmi, atik pe nasida tuan laenmu jala jolma ni parjanjianmu.\n2:15 Jala ndang anggo ibana na sasada i mambahen songon i, laos tading dope di ibana pasipasi ni tondi. Alai aha do diulahon na sasada i? Na mangalului pinompar sian Debata do ibana. Dibahen i jaga hamu ma tondimuna, unang tung ditoisi manang ise jolma ni haposoonna.\n2:16 Ai huhagigihon do parsirangan, ninna Jahowa Debata ni Israel, nang halak na manghungkupi pangarupaon marhite sian ulosna, ninna Jahowa Zebaot. Dibahen i jaga hamu ma tondimuna, unang datdati hamu mangose!\n2:17 Tung na loja do Jahowa dibahen hamu marhitehite pangkataionmuna! Hape lam didok hamu dope: Marhitehite aha hulojai hami ibana? Marhitehite na nidokmuna i: Nasa siulahon hajahaton, denggan do roha ni Jahowa marnidasa, jala marlomo ni roha ibana mida nasida. Manang tung didia ma Debata na mandabu uhum?\nFiled under 1 Padan Na Robi, 39 Maleaki\nTagged as Maleaki


4 Musa 34 / Bilangan 34 / 4 Mose 34 - hkbp.lagu-gereja.com | Lagu gereja HKBP | BUKU ENDE NOT ANGKA\nView : 1709 kali\n4 Musa 34 / Bilangan 34 / 4 Mose 34\n34:1 Dung i ro muse hata ni Jahowa tu si Musa songon on:\n34:2 Ingkon pasahatonmu ma hatangkon tu nasida: Molo dung masuk hamu tu tano Kanaan, on do tano i, na gabe partalianmuna, tano Kanaan i tahe ro di parbalohanna.\n34:3 Hamu do nampuna tano sambariba tungkan dangsina tutu olat ni halongonan Zin mardonokkon Edom, asa parbalohanmuna tungkan dangsina olat ni ujung ni laut sira tungkan habinsaran.\n34:4 Dung i mamedu ma parbalohan dangsina i sahat tu robean Akrabim jala taripar tu Zin jala nangkok tungkan dangsina ni Kades-Barnea, ruar sian i muse tu Hazar-Adar, jala taripar sian i muse tu Azmon.\n34:5 Mamedu muse parbalohanna sian Azmon tu sunge Misir, jala partalpahanna marbalokkon laut.\n34:6 Ia parbalohanna tungkan hasundutan (laut), ingkon laut na bolon i do parbalohanna di hamu; i ma parbalohan na tungkan hasundutan.\n34:7 Ia parbalohanna tungkan utara, ingkon mangoriori sian laut na bolon sahat ro di dolok Hor.\n34:8 Sian dolok Hor muse ingkon gistang sahat ro di Hamat, asa partalpahan ni tano i sahat tu Zedad.\n34:9 Ruar muse parbalohan i sian i sahat tu Sipron, asa partalpahanna sahat tu Hazor-Enan. I ma parbalohanmuna tungkan utara.\n34:10 Ia parbalohanmuna sambola tungkan habinsaran olat ni Hazor-Enan sahat ro di Sepam.\n34:11 Tuat muse parbalohan i sian Sepam tu Ribla tungkan habinsaran sian Ain, tuat muse parbalohan i pola dolos tu pasir ni tano Kineret tungkan habinsaran.\n34:12 Dohot muse parbalohan i sahat tu Jordan, jala partalpahanna martopihon laut sira. I ma gabe tanomuna mangihuthon parbalohanna humaliang.\n34:13 Dung i ro ma hata ni si Musa mandok tu halak Israel: I ma tano i sibagionmuna marhite sian rujiruji, na tinonahon ni Jahowa lehononna tu na sia marga dohot tu na satonga marga Manasse.\n34:14 Ai nunga maruli partalian be anggo marga ni halak Ruben marompuompu dohot marga ni halak Gad marompuompu ro di satonga marga Manasse.\n34:15 Na dua marga dohot na satonga marga, nunga maruli partalian di baribaon di Jordan, tondong ni Jeriko tungkan habinsaran.\n34:16 Dung i ro muse hata ni Jahowa tu si Musa songon on:\n34:17 On do goargoar ni baoa angka na marbagi tano i tu hamu: malim Eleasar, dohot si Josua, anak ni si Nun.\n34:18 Angkup ni ingkon buatonmuna do sada induk sian ganup marga laho marbagi tano i.\n34:19 Jala on do goargoar ni angka baoa i: si Kaleb, anak ni si Jepune sian marga Juda.\n34:20 Si Semuel, anak ni si Amihud, sian marga Simeon.\n34:21 Si Elidad, anak ni si Kilson, sian marga Benjamin.\n34:22 Si Bukki, anak ni si Jogal i, induk sian marga Dan.\n34:23 Si Hanniel, anak ni si Epod, sian pinompar ni si Josep, induk sian marga Manasse.\n34:24 Si Kemuel, anak ni si Siptan, induk sian marga Epraim.\n34:25 Si Elizapan, anak ni si Parnak, induk sian marga Zebulon.\n34:26 Si Paltiel, anak ni si Azan, induk sian marga Isasar.\n34:27 Si Ahihud, anak ni si Selomi, induk sian marga Aser.\n34:28 Si Pedahel, anak ni si Amihud, induk sian marga Naptali.\n34:29 I ma baoa angka na tinonahon ni Jahowa, ingkon bagionna tano Kanaan i di halak Israel.\nBatas-batas tanah Kanaan 34:1 TUHAN berfirman kepada Musa: 34:2 "Perintahkanlah kepada orang Israel dan katakanlah kepada mereka: Apabila kamu masuk ke negeri Kanaan, maka inilah negeri yang akan jatuh kepadamu sebagai milik pusaka, yakni tanah Kanaan menurut batas-batasnya. 34:3 Adapun sisi selatanmu ialah dari padang gurun Zin menyusur Edom, maka batas selatanmu mulai dari ujung Laut Asin di sebelah timur. 34:4 Lalu batasmu membelok di selatan pendakian Akrabim, terus ke Zin dan berakhir di sebelah selatan Kadesh-Barnea. Sesudah itu ia mencapai Hazar-Adar, dan terus ke Azmon. 34:5 Kemudian batas itu membelok dari Azmon ke sungai Mesir dan berakhir ke laut. 34:6 Batas baratmu ialah laut besar dan pantainya; itulah batas baratmu. 34:7 Inilah batas utaramu: mulai dari laut besar haruslah kamu buat tanda batas ke gunung Hor, 34:8 dari gunung Hor harus kamu buat tanda batas ke jalan yang menuju ke Hamat, lalu batas itu mencapai Zedad. 34:9 Kemudian batas itu mencapai Zifron dan berakhir di Hazar-Enan; itulah batas utaramu. 34:10 Sebagai batasmu di sebelah timur haruslah kamu membuat tanda batas dari Hazar-Enan ke Sefam. 34:11 Dari Sefam batas itu turun ke Ribla, di sebelah timur Ain; kemudian batas itu turun lagi dan mencapai tebing danau Kineret di sebelah timur. 34:12 Lalu batas itu turun ke sungai Yordan dan berakhir di Laut Asin. Itulah negerimu menurut batas-batasnya sekeliling." Mengenai pembagian tanah Kanaan 34:13 Musa memerintahkan kepada orang Israel: "Itulah negeri yang akan kamu bagi sebagai milik pusaka dengan membuang undi, yang diperintahkan TUHAN untuk diberikan kepada suku yang sembilan setengah itu. 34:14 Sebab suku bani Ruben menurut puak-puak mereka dan suku bani Gad menurut puak-puak mereka telah menerima milik pusakanya; juga suku Manasye yang setengah itu telah menerimanya. 34:15 Dua setengah suku itu telah menerima milik pusaka mereka di seberang sungai Yordan di dekat Yerikho, ke sebelah timur." 34:16 TUHAN berfirman kepada Musa: 34:17 "Inilah nama orang-orang yang harus membagikan tanah itu kepadamu sebagai milik pusaka: imam Eleazar dan Yosua bin Nun. 34:18 Lagi haruslah kamu mengambil seorang pemimpin dari setiap suku untuk membagikan tanah itu sebagai milik pusaka. 34:19 Inilah nama orang-orang itu: dari suku Yehuda: Kaleb bin Yefune; 34:20 dari suku bani Simeon: Samuel bin Amihud; 34:21 dari suku Benyamin: Elidad bin Kislon; 34:22 dari suku bani Dan seorang pemimpin: Buki bin Yogli; 34:23 dari anak-anak Yusuf, yakni dari suku bani Manasye seorang pemimpin Haniel bin Efod; 34:24 dan dari suku bani Efraim seorang pemimpin: Kemuel bin Siftan; 34:25 dari suku bani Zebulon seorang pemimpin: Elisafan bin Parnah; 34:26 dari suku bani Isakhar seorang pemimpin: Paltiel bin Azan; 34:27 dari suku bani Asyer seorang pemimpin: Ahihud bin Selomi; 34:28 dari suku bani Naftali seorang pemimpin: Pedael bin Amihud. 34:29 Itulah orang-orang yang diperintahkan TUHAN untuk membagikan milik pusaka kepada orang Israel di tanah Kanaan." 34:1 Und der HERR redete mit Mose und sprach: 34:2 Gebiete den Kindern Israel und sprich zu ihnen: Wenn ihr ins Land Kanaan kommt, so soll dies das Land sein, das euch zum Erbteil fällt, das Land Kanaan nach seinen Grenzen. 34:3 Die Ecke gegen Mittag soll anfangen an der Wüste Zin bei Edom, daß eure Grenze gegen Mittag sei vom Ende des Salzmeeres, das gegen Morgen liegt, 34:4 und das die Grenze sich lenke mittagwärts von der Steige Akrabbim und gehe durch Zin, und ihr Ausgang sei mittagwärts von Kades-Barnea und gelange zum Dorf Adar und gehe durch Azmon 34:5 und lenke sich von Azmon an den Bach Ägyptens, und ihr Ende sei an dem Meer. 34:6 Aber die Grenze gegen Abend soll diese sein, nämlich das große Meer. Das sei eure Grenze gegen Abend. 34:7 Die Grenze gegen Mitternacht soll diese sein: ihr sollt messen von dem großen Meer bis an den Berg Hor, 34:8 und von dem Berg Hor messen, bis man kommt gen Hamath, das der Ausgang der Grenze sei gen Zedad 34:9 und die Grenze ausgehe gen Siphron und ihr Ende sei am Dorf Enan. Das sei eure Grenze gegen Mitternacht. 34:10 Und sollt messen die Grenze gegen Morgen vom Dorf Enan gen Sepham, 34:11 und die Grenze gehe herab von Sepham gen Ribla morgenwärts von Ain; darnach gehe sie herab und lenke sich an die Seite des Meers Kinneret gegen Morgen 34:12 und komme herab an den Jordan, daß ihr Ende sei das Salzmeer. Das sei euer Land mit seiner Grenze umher. 34:13 Und Mose gebot den Kindern Israel und sprach: Das ist das Land, das ihr durchs Los unter euch teilen sollt, das der HERR geboten hat den neun Stämmen und dem halben Stamm zu geben. 34:14 Denn der Stamm der Kinder Ruben nach ihren Vaterhäusern und der halbe Stamm Manasse haben ihr Teil genommen. 34:15 Also haben zwei Stämme und der halbe Stamm ihr Erbteil dahin, diesseit des Jordans gegenüber Jericho gegen Morgen. 34:16 Und der HERR redete mit Mose und sprach: 34:17 Das sind die Namen der Männer, die das Land unter euch teilen sollen: der Priester Eleasar und Josua, der Sohn Nuns. 34:18 Dazu sollt ihr nehmen von einem jeglichen Stamm einen Fürsten, das Land auszuteilen. 34:19 Und das sind der Männer Namen: Kaleb, der Sohn Jephunnes, des Stammes Juda; 34:20 Samuel, der Sohn Ammihuds, des Stammes Simeon; 34:21 Elidad, der Sohn Chislons, des Stammes Benjamin; 34:22 Bukki, der Sohn Joglis, Fürst des Stammes der Kinder Dan; 34:23 Hanniel, der Sohn Ephods, Fürst des Stammes der Kinder Manasse, von den Kindern Joseph; 34:24 Kemuel, der Sohn Siphtans, Fürst des Stammes der Kinder Ephraim; 34:25 Elizaphan, der Sohn Parnachs, Fürst des Stammes der Kinder Sebulon; 34:26 Paltiel, der Sohn Assans, der Fürst des Stammes der Kinder Isaschar; 34:27 Ahihud, der Sohn Selomis, Fürst des Stammes der Kinder Asser; 34:28 Pedahel, der Sohn Ammihuds, Fürst des Stammes der Kinder Naphthali. 34:29 Dies sind die, denen der HERR gebot, daß sie den Kindern Israel Erbe austeilten im Lande Kanaan.\n4 Musa 35 / Bilangan 35 / 4 Mose 35\n4 Musa 33 / Bilangan 33 / 4 Mose 33


II Kronika 35 | Alkitab TOBA\n← II Kronika 36\nII Kronika 34 →\n35:1 Dung i marulaon Paska ma si Josia tu Jahowa di Jerusalem, jala diseat nasida birubiru Paska di ari sampulu opat bulan sipaha sada.\n35:2 Laos rajai mandokkon angka malim mangaradoti tohonannasida i, jala dipapir tondinasida i mangaradoti ulaon di joro ni Jahowa.\n35:3 Ro huhut hatana tu halak Lepi, angka na mangajari sandok halak Israel, jala naung pinarbadiaan di Jahowa: Bahen hamu ma poti na badia i tu bagasan joro naung pinajongjong ni si Salomo, anak ni si Daud, raja sian Israel; ndang pola be sorat abaramuna mangusung; dibahen i marpangoloion tu Jahowa, Debatamuna i ma hamu rap dohot bangsona Israel.\n35:4 Antong diri ma hamu marhalado mangihuthon pargansionmuna marsasaama, songon na tarsurat di bagasan buku sinurat ni si Daud, raja sian Israel dohot si Salomo anakna i.\n35:5 Ingkon jongjong ma hamu di bagasan inganan na badia i, marguru tu parsagi ni pinomparmuna marompuompu di tongatonga ni hahaanggimuna, i ma halak Israel i, huhut marguru tu pinompar ni halak Lepi marompuompu.\n35:6 Dung i seati hamu ma birubiru Paska i, jala manguras ma hamu jala padiri hamu Paska i di hahaanggimuna i, asa diulahon nasida hombar tu hata ni Jahowa marhite sian si Musa.\n35:7 Dung i dibasabasahon si Josia ma tu situan na torop i angka birubiru, angka anak ni birubiru dohot anak ni hambing, luhutna i bahen pelean Paska di sude jolma na disi, tolupulu ribu kibung toropna; angkup ni tolu ribu lombu; luhutna i sian ugasan ni rajai do.\n35:8 Angka indukna pe girgir be do mangalehon tu situan na torop, tu angka malim dohot tu halak Lepi bahen pelean Paska, si Hilkia, si Sakaria dohot si Jeiel, na tolu induk i di bagasan joro ni Debata mangalehon tu angka malim dua ribu onom ratus birubiru angkup ni tolu ratus lombu bahen pelean Paska.\n35:9 Ia si Hanania, si Semaya dohot di Netaneel, anggina i dohot si Hasabya, si Jeiel dohot si Josabad, angka induk ni halak Lepi, i ma mangalehon tu halak Lepi lima ribu birubiru dohot lima ratus lombu bahen pelean Paska.\n35:10 Songon i ma pangaturna di ulaon i, jongjong tahe angka malim dihajongjongannasida, nang halak Lepi marguru tu pargansionnasida, hombar tu tona ni rajai.\n35:11 Dung i diseat nasida ma birubiru Paska i, jala angka malim i mamistikkon mudar i sian tangannasida; ianggo halak Lepi dibobahi do angka pelean Paska.\n35:12 Dung i dipapulik nasida ma angka pelean situtungon, asa lehononna marguru tu rongkanan ni pinomparnasida marompuompu di tongatonga ni halak Israel, asa pelehononna tu Jahowa, hombar tu na tarsurat di buku ni si Musa; suang songon i dibahen tu angka lombu i.\n35:13 Dung i dipanggang nasida ma Paska i di atas api, songon na somal hian. Alai anggo naung pinarbadiaan i, dilompa nasida do i di bagasan hudon dohot seret dohot balanga, hatop do dibagi tu situan na torop i.\n35:14 Dung i diparade ma dohot di nasida sandiri dohot di angka malim i, ai angka malim, i ma pinompar ni si Aron, pola sanga borngin nasida mamelehon angka pelean situtungon dohot tabotabo. Ala ni do umbahen ingkon halak Lepi marhobas di nasida sandiri dohot di angka malim, pinompar ni si Aron.\n35:15 Tole angka parende, pinompar ni si Asap, jongjong di hajongjonganna be, hombar tu aturan na binahen ni si Daud, si Asap, si Heman dohot si Jedutun, partondung ni rajai; tole angka sijaga pintu jumaga pintuna be; ndada ingkon pola meret nasida sian ulaonna be, ai hahaangginasida, halak Lepi, marhobas di nasida.\n35:16 Jadi maraturan ma sandok pangoloion tu Jahowa di ari na sasada i, asa tarbahen marulaon Paska dohot mamelehon angka pelean situtungon di atas langgatan ni Jahowa, hombar tu patik ni raja Josia.\n35:17 Jadi marulaon Paska ma halak Israel angka na disi uju i, tole marari raya sagusagu na so niasoman pitu ari lelengna.\n35:18 Ndang dung masa ulaon Paska songon sahalion di Israel, olat ni tingki ni panurirang Samuel; ndang dung marulaon Paska nanggo sada sian angka raja ni Israel, songon na binahen ni si Josia dohot angka malim dohot halak Lepi dohot sandok Juda, nang Israel na disi uju i ro di isi ni Jerusalem.\n35:19 Pasampuluualutaonhon harajaon ni si Josia masa ulaon Paska on.\n35:20 Dung salpu saluhutna i, dung diumban si Josia joro i, nangkok ma si Neko, raja sian Misir naeng marporang dompak Karkemis martopihon sunge Euprat. Jadi borhat ma si Josia manjumpangkon ibana.\n35:21 Alai disuru ma suruanna mandok tu ibana: Aha parkarongku tu ho, ale raja sian Juda? Ndada mandopang ho ahu ro anggo sadarion, dompak pinompar ni musungku tihus hian do; pola dohot Debata mandok, ingkon hatop langkangku; dibahen i jaga dirim maradophon Debata na mandongani ahu, asa unang agoonna ho!\n35:22 Alai ndang olo si Josia paundaronna, lam patinda rupa ibana naeng marporang dompak ibana, jala ndang ditangihon hata ni si Neko, angka na sian pamangan ni Debata, lam sahat ibana tu rura Megiddo asa marporang.\n35:23 Hape manior halak parsior i, gabe hona raja Josia. Dung i didok rajai ma tu naposona: Boan hamu ma ahu sian on, ai nunga targisik bugangku.\n35:24 Jadi dihindat angka naposona ibana sian hureta porang, jala diampehon ibana tu huretana paidua laho mamboan ibana tu Jerusalem. Dung i mate ma rajai jala tartanom di bagasan parbandaan ni angka ompuna. Jadi sandok isi ni Juda dohot Jerusalem margondok ni roha mida si Josia.\n35:25 Si Jeremia pe dibahen do sada ende andung taringot tu si Josia, jala saluhut parende baoa dohot parompuan manaringoti goar ni si Josia di bagasan ende andungnasidai rasirasa sadarion; laos dibahen do angka i gabe hasomalan di Israel; jala ida ma, tarsurat do angka i di bagasan buku ende andung.\n35:26 Jamita na tinggal i dope sian si Josia dohot hadaulaton ni rohana, hombar tu na tarsurat di bagasan buku patik ni Jahowa.\n35:27 Jamitana pe angka na parjolo i dohot parpudi, ida ma, tarsurat do angka i di bagasan buku ni angka raja sian Israel dohot Juda.


Jesaya 4 | Alkitab TOBA\n← Jesaya 5\nJesaya 3 →\nAugust 17, 2008 · 14:03\n4:1 Jadi di ari na sasada i soroon ni pitu boruboru ma sada baoa, huhut mandok: Mangan indahannami pe hami, jala hami pasarisari parulosonnami, asal marpanggoarhon goarmu hami; sai buati ma haurahonnami!\n4:2 Di ari na sasada i sogot, uli jala marmulia ma tunas ni Jahowa, gabe huhut uli parbue ni tano i di angka ma malua sian Israel.\n4:3 Jala targoar na badia sogot angka na teba di Sion dohot di Jerusalem, nasa na tarsurat goarna di Jerusalem dapotan hangoluan.\n4:4 Ia dung diburi Tuhan i taktak ni angka boru Sion, jala diaup angka utang mudar ni Jerusalem, sian tongatongana marhitehite tondi ni uhum dohot marhitehite tondi ni parsegeon.\n4:5 Jadi tompaon ni Jahowa ma di atas ni saluhut inganan ni dolok Sion dohot di atas ni parluhutanna sada ombun arian dohot timus ro di sondang ni api na marsigorgor borngin, ai linggomanna ma saluhut hamuliaon.\n4:6 Jala adong sogot parlapelapean bahen parlinggoman arian maradophon parngiar ni ari, jala haporusan dohot panisioan maradophon ari dohot udan na por.


II Raja-raja 9 | Alkitab TOBA\n← II Raja-raja 10\nII Raja-raja 8 →\n9:1 Alai dijou panurirang Elisa ma sahalak sian sisean ni panurirang, ninna ma mandok ibana: Hohos i ma gontingmu, jala boan guriguri on na marisi miak di bagasan tanganmu, jala laho ma ho tu Ramot di Gilead.\n9:2 Ia dung sahat ho tusi diori ma disi si Jehu, anak ni si Josapat, anak ni si Nimsi. Dung i bongot i ma jabu ingananna i jala dokkon ibana hehe sian tongatonga ni angka donganna, jala togihon ibana tu bilut parbagasan i.\n9:3 Dung i buat ma guriguri na marisi miak jala usehon tu uluna, huhut dohononmu: Songon on do hata ni Jahowa: Nunga humiahi ho bahen raja gumomgom Israel. Dung i ungkap ma pintu i laos maporus ma ho, na so tupa sulonsulonon.\n9:4 Dung i mardalan ma dolidoli i, sisean ni panurirang i, sahat tu Ramot di Gilead.\n9:5 Jadi dung sahat ibana tusi, ida ma hundulhundul disi angka partogi ni parangan didapot, laos ninna ma: Adong do hata sidohononku tu ho, ale partogi! Dung i ninna si Jehu ma: Tu ise sian hami on sudena? Dung i ninna ibana ma: Tu ho, ale partogi!\n9:6 Jadi hehe ma ibana jala masuk tu bagasan jabu i; dung i diusehon naposo i ma miahi tu uluna, huhut didok mandok ibana: Songon on do hata ni Jahowa, Debata ni Israel: Nunga Ahu pabangkit ho bahen raja gumomgom bangso ni Jahowa, i ma Israel.\n9:7 Ingkon ripur bahenonmu pinompar ni si Ahab, tuanmu, asa hutubolhon mudar ni angka naposongku, angka panurirang i dohot mudar ni saluhut naposo ni Jahowa tu si Izebel.\n9:8 Asa tung ripur sandok pinompar ni si Ahab; ripashononku ma sian si Ahab nasa baoa na bajar dohot na tang.\n9:9 Tung ripur do bahenonku pinompar ni si Ahab, suang songon pinompar ni si Jerobeam, anak ni si Nebat dohot songon pinompar ni si Baesa, anak ni si Ahia.\n9:10 Jala si Izebel ingkon suda panganon ni biang di ladang tu Jisreel, jala ndang jadi tanomon ni manang ise ibana. Dung i diungkap ma pintu i laos maporus ibana.\n9:11 Dung i ruar ma si Jehu mandapothon angka naposo ni tuanna, angka na mandok tu ibana: Beha hasonangan do? Ala ni aha umbahen ro jolma na lalaen on manopot ho? Dung i ninna ibana ma tu nasida: Hamu pe ditanda hamu do baoa i dohot salinna marpangalaho.\n9:12 Alai ninna nasida ma: Hata sipaotooto do i! Bulus paboa tu hami. Dung i ninna ibana ma: Songon on songon on do hatana tu ahu, ninna do: Songon on do hata ni Jahowa: Nunga Ahu mamiahi ho bahen raja gumomgom Israel.\n9:13 Dung i hapogan ma nasida ganup mambuat pangkeanna be jala dipahembang tu toruna bahen tutup ni habangsa pinanaekna i, huhut umpalu sarunena be, jala ninna do: Nunga bangkit raja si Jehu!\n9:14 Jadi mambahen parbulanan ma si Jehu, anak ni si Josapat, anak ni si Nimsi, mangalo si Joram. Alai anggo si Joram ro di sandok halak Israel martaon di parik ni huta Ramot di Gilead maralohon si Hasael, raja sian Ram.\n9:15 Alai nunga mulak hian anggo raja Joram tu Jisreel laho padaonhon bugangna, angka na binahen ni halak Ram uju marmusu ibana dompak si Hasael, raja sian Ram. Dung i ninna si Jehu ma: Molo sada pingkiran ni rohamuna unang italoas ruar malua sian huta i nanggo sahalak, asa unang laho ibana mamboan barita i tu Jisreel.\n9:16 Dung i marsihundul ma si Jehu laho tu Jisreel, ai peak disi do si Joram, si Ahasia raja sian Juda pe, nunga tuat tusi maningkir si Joram.\n9:17 Alai anggo parjaga na jongjong di atas tungkup di Jisreel, dung diida ro parduaan na niuluhon ni si Jehu, ninna ma: Nunga huida ro sada parduaan. Dung i ninna si Joram ma: Buat ma sahalak parsihundul jala suru ibana manjumpangkon nasida manungkun: Atehe dame do?\n9:18 Jadi borhat ma jolma parsihundul i di hoda i manjumpangkon ibana, jala didok ma: Songon on do hata ni rajai: Atehe dame do? Alai ninna si Jehu ma: Aha pardulim di dame i? Laho ma ho tu pudingku! Dung i dipaboa parjaga i ma barita i, ninna do: Nunga nian sahat suruani tu nasida, hape ndang mulak.\n9:19 Dung i disuru ma sahalak na asing parsihundul di hoda; dung sahat ibana tu nasida, ninna ma: Songon on do hata ni rajai: Atehe dame do? Alai ninna si Jehu ma: Aha pardulim di dame i? Laho ma ho tu pudingku!\n9:20 Ro muse parjaga i paboahon barita i, ninna do: Nunga nian sahat suruani tu nasida, hape ndang mulak ibana. Alai anggo pangenjakna songon pangenjak ni si Jehu, anak ni si Nimsi do, ai songon pangenjak ni halak na lalaen do pangenjakna.\n9:21 Dung i ninna si Joram ma: Pasang ma hoda! Jadi dipasang jolma i ma hoda i tu huretana; jadi borhat ma si Joram, raja sian Israel dohot si Ahasia, raja sian Juda, ganup di huretana be, ruar ma nasida manjumpangkon si Jehu, gabe pajumpang nasida dohot ibana di ladang ni si Nabot, halak Jisreel.\n9:22 Jadi dung diida si Joram si Jehu, ninna ma: Atehe dame do, ale Jehu? Alai ninna ibana ma: Pinabotoboto dame i saleleng didatdati si Izebel inamu mangulahon parmainanon dohot ujarujaran godang?\n9:23 Jadi dihosing si Joram ma huretai laho maporus nian, jala didok do tu si Ahasia: Jehejehe do i, ale Ahasia!\n9:24 Alai disintak si Jehu ma siorna, gabe disior ma si Joram gabe hona holangholang ni sasapna, pola ditorusi sumbia i pusupusuna, jala gadap ibana di bagasan huretana.\n9:25 Dung i ninna si Jehu ma mandok si Bidkar naposona i: Hindat ma ibana jala reongkon tu hauma ni si Nabot, halak Jisreel; sai ingot ma na marsihundul i hita tampak ahu dohot ho mangihuthon si Ahab amana i, uju dilumbahon Jahowa hian toruna on dompak ibana.\n9:26 Tongon tahe nunga maungaung hubege nantoari mudar ni si Nabot dohot mudar ni angka anakna i, ninna Jahowa; ingkon tubolhononku do i tu ho di haumaon, ninna Jahowa! On pe hindat ma ibana jala reongkon tu hauma i, hombar tu hata ni Jahowa.\n9:27 Jadi dung songon i diida si Ahasia, raja sian Juda, maporus ma ibana sian dalan, laho tu jabu paranginanginan. Alai sai dieak si Jehu do ibana, jala ninna ma: Ibana pe ingkon bunuonmuna do! Jadi dibunu nasida ma ibana di atas huretana di nangkohan Gur, na mardonokkon Ibleam; jadi maporus ma rajai sahat tu Megiddo, mate disi ma ibana.\n9:28 Dung i diboan angka naposona ma ibana di bagasan hureta tu Jerusalem, jala dibandahon ibana di parbandaanna i sandiri di lambung ni angka ompuna di huta ni si Daud.\n9:29 Pasampulusadataonhon dung gabe raja si Joram, anak ni si Ahab, bangkit raja ma si Ahasia gumomgom Juda.\n9:30 Jadi sahat ma si Jehu tu Jisreel. Dung tarbege barita i tu si Izebel, marpangir ma ibana jala mandulo sian pandiloan.\n9:31 Jadi dung dimasuhi si Jehu harbangan i, ninna si Izebel ma: Atehe dame do, ale Simri, sitodos tuanna?\n9:32 Dung i manaili ma si Jehu dompak pandiloani, ninna ma: Ise do donganku? Ise tutu? Jadi adong ma dua manang tolu halak naposona mamereng dompak ibana.\n9:33 Dung i didok si Jehu ma: Tunggalingkon ma nasida sian i tu toru! Jadi ditunggalingkon nasida ma, pola mamirsak sian mudarna i tu dorpi dohot tu angka hoda i, jala dipasombu degedegean ni hoda.\n9:34 Jadi dung masuk ibana tu huta i, jala dung mangan minum, ninna ma: Ua tingkir hamu ma boruboru naung tinoruan ni Debata, jala tanom hamu nasida, ai boru ni raja do ibana nian.\n9:35 Alai dung laho nasida naeng mananom nian, hape ndang adong jumpangsa sian bangkena, nda holan tangkurakna dohot bulang ni patna dohot tanganna.\n9:36 Jadi mulak ma nasida mamaritahon barita i tu si Jehu. Alai ninna ibana ma: I ma hata ni Jahowa hian, naung nilumbahonna hian marhite sian naposona si Elia, halak Tisbi, uju na nidokna: Ingkon di atas hauma ni Jisreel suda panganon ni biang sibuk ni si Izebel.\n9:37 Ia bangke ni si Izebel i, ingkon hira gabe napa di ladang Jisreel, pola ndang tarpaboa halak be: On do si Izebel!


ROM 4 - BIBLE & BUKU ENDE ONLINE\n4:1 Beha ma di rohanta? Aha ma jumpang si Abraham, amanta i, taringot tu daging.\n4:2 Ai ia pintor si Abraham sian na niulana, adong ma sipangasahononna; alai nda tung maradophon Debata.\n4:3 Ai nda on do didok Surat i: “Na porsea do si Abraham di Debata, gabe i ma dirajumi bahen hatigoranna!”\n4:4 Utang na so tarjua do upa sijaloon ni na mulaulaon, nda tung asi ni roha.\n4:5 Alai haporseaon do rajumon gabe hatigoran anggo di jolma na so mangaradoti ulaon, asal porsea ibana di Sipintori na jahat.\n4:6 Songon pandok ni si Daud, ai diparhatua do halak na gabe pintor dirajumi Debata, so sian parulaonna:\n4:7 “Martua ma jolma, naung sinesaan pangalaosionna, naung hinungkupan dosana!\n4:8 Martua ma halak, anggo so dijujur Tuhan i dosana tu ibana!”\n4:9 Ise antong diparhatua disi? Angka na marsunat do, manang dohot do angka na so marsunat? Ai nunga tadok: “Dietong do haporseaon ni si Abraham gabe hatigoranna!”\n4:10 Ai beha do antong dirajumi? Dung marsunat ibana, manang andorang so marsunat i? Andorang so marsunat dope!\n4:11 Anggo parsunaton i, partinandaan do i, sumahaphon tu ibana hatigoranna ala ni haporseaonna andorang so marsunat dope, asa gabe ama ibana di saluhut angka na porsea na so marsunat i, asa nang tu nasida dirajumi hatigoran.\n4:12 Huhut do ibana ama ni angka na marsunat; alai ndada asal tarsunat nasida, naeng ma ditiru haporseaon ni si Abraham, amanta i, andorang so marsunat dope.\n4:13 Ai ndada marhite sian patik i ro bagabaga tu si Abraham nang tu pomparanna, na mandok: Ibana tumean portibi on; marhite sian hatigoran na sian haporseaon i do.\n4:14 Ai aut angka siradoti patik i gabe panean, ndang marguna haporseaon i, jadi pesan ma bagabaga i.\n4:15 Ai dihorhon patik i do rimas; alai anggo soada patik, laos so adong do pangalaosion.\n4:16 Dibahen i sian haporseaon i do bagabaga i, asa sian asi ni roha do, ai naeng hot bagabaga i di sandok pomparanna i; ndada holan di dongan sapatik ni si Abraham, dohot do di donganna sahaporseaon, ai ama ni hita saluhutna do ibana.\n4:17 Hombar tu na tarsurat i: “Hupabangkit do ho gabe ama ni torop bangso!” Di adopan ni Debata ma i, na hinaporseaanna Sipangolu angka na mate jala Sijou na so adong hian gabe adong.\n4:18 Maralohon nasa pangkirimon do haporseaonna na mangkirim i, asa gabe ama ni torop bangso ibana, hombar tu hata i: “Songon i ma sogot pomparanmu!”\n4:19 Ndang na olo gale haporseaonna i paidaida pamatangna na hira so marngolu be, ai nunga saratus taon ne’ umurna, nang paidaida si Sara, naung saep ladang i.\n4:20 Ndang olo ganggu rohana tumadingkon haporseaon di bagabaga ni Debata; na lam tu toguna do tahe haporseaonna jala diparsangapi do Debata.\n4:21 Ai pos situtu do rohana: Tuk do gogo ni Debata patupahon na pinarbagabagana i.\n4:22 Ala ni i do umbahen na dirajumi i gabe hatigoranna.\n4:23 Ndada ala ni ibana sambing, umbahen na tarsurat, naung dirajumi tu ibana.\n4:24 Hita pe, ditatap do disi, ai sirajumon do nang tu hita haporseaon di Ibana, na pahehehon Jesus Tuhanta i sian na mate.\n4:25 Ai dipasahat do Ibana ala ni pangalaosionta i, jala dipangolu siala hatigoranta.\nLabel: Alkitab Bahasa Batak, Padan Na Imbaru, ROM


Hakim-hakim 16 (TOBA)\nI. Si Simson mangumpat pargumbangan ni huta Gaza 1-3. II. Si Simson manopot si Delila, gabe dapot musuna ibana 4-21. III. Partubolon parpudi binahen ni si Simson tu halak Palistim dohot hamamatena 22-31\n1(I.) Dung i laho ma si Simson tu Gaza, gabe diida disi sada boruboru sibabijalang, laos ditopot do.\n2Dung tarbortik barita i tu isi ni Gaza naung masuk si Simson tu huta i, gabe dihaliangi jala dionggop nasida ibana di lambung bahal ni huta i manipat sabornginna i; alai sip do nasida manipat sabornginna i, ninna ma: Manogot marhira torang ari ma itabunu ibana.\n3Alai modom do anggo si Simson ro di tonga borngin; tole tonga borngin i hehe ma ibana, ditangkup ma na dua pintu pargumbangan ni huta i, ro di tiangna na dua i, laos diumpat do ro di sordakna, jala diampehon tu abarana, jala diusung tu punsu ni dolok na di jolo ni Hebron.\n4(II.) Dung i di laonlaon ni ari solo ma rohana mida sada boruboru marjonokkon sunge Sorek, si Delila do goarna.\n5Dung i nangkok ma angka induk ni halak Palistim manopot parompuan i, angka ninna ma tu ibana: Sai hata i ma ibana, jala sulingkit manang dia parhitean ni hagogoonna na godang i, jala marhitehite aha tarpatunduk hita ibana, asa dapot hita ibana talionta laho paporsukporsukkon; ganup pe hami mangalehon tu ho saribusaratus rupia.\n6Jadi ninna si Delila ma tu si Simson: Ua paboa tu ahu manang dia parhitean ni gogom na godang i, jala manang beha panalina di ho laho paporsukporsukkon ho?\n7Dung i ninna si Simson ma tu ibana: Tung sura ditali ho ahu dohot pitu jorat angka na imbaru, angka na so pate hiang dope, tunduk ma ahu, gabe songon jolma sileban.\n8Jadi diboan angka induk ni halak Palistim ma tu ibana pitu jorat angka na imbaru angka na so pate hiang dope, laos ditali parompuan i ibana marhite sian i.\n9Alai juguk do di lambungna di bagasan bilut i angka pangonggop; dung i didok parompuan i ma tu ibana: Halak Palistim naeng mangarampok ho, ale Simson! Gabe dirapui ibana angka jorat i, songon tali bonang sada na metep binahen ni api; gabe ndang dapot diboto parhitean ni gogona.\n10Dung i ninna si Delila ma tu si Simson: Ida ma, na dipaotooto ho do ahu, jala gabus do na pinaboam tu ahu; on pe sai paboa ma di ahu, manang marhitehite aha ho dapot talion.\n11Dung i ninna si Simson ma tu ibana: Tung sura ditali nasida ahu mansai momos dohot jorat na imbaru, angka na so dung dope pinangke tu ulaon, tunduk ma ahu, gabe songon jolma sileban.\n12Dung i dibuat si Delila ma jorat angka na imbaru, laos ditali ibana marhite sian i, jala didok tu ibana: Halak Palistim naeng mangarampok ho, ale Simson! Alai juguk di bagasan bilut i hian anggo angka pangonggop; jadi dirapui si Simson angka jorat i sian tanganna, songon tali bonang.\n13Dung i ninna si Delila ma tu si Simson: Rasirasa nuaeng sai dipaotooto ho do ahu, jala gabus do na pinaboam tu ahu; sai paboa ma tu ahu manang marhitehite aha ho dapot talion. Jadi ninna si Simson ma tu ibana: Tung sura didandani ho na pitu jengjeng buhit ni obuk ni ulungku rap dohot tali papaut.\n14Laos dilabangkon muse dope tu dorpi, dung i ninna ma tu ibana: Halak Palistim naeng mangarampok ho, ale Simson! Jadi tarsunggul ma ibana sian na modom i, gabe dienet ma na pitu jengjeng buhitna nidandanan i rap dohot labang dohot tali papaut.\n15Dung i ninna parompuan i ma tu ibana: Beha ma tardok ho holong rohangku di ho, hape ndang tu ahu rohami? Patoluhali on ma dipaotooto ho ahu, jala ndang dipaboa ho tu ahu manang dia parhitean ni gogom na godang i.\n16Alai dung sai disulingkit parompuan i ibana ariari jala disosaksosak, gabe marpandelean ma rohana mangido mate.\n17Dung i dipaboa ma tu ibana sandok sibunian ni rohana, ninna ma: Ndang dung hona raut parnabung ulungku, ai halak na pinapulik di Debata do ahu sian bortian ni dainang dope; tung sura tarnabung ulungku, sumurut ma gogongku sian ahu, jala tunduk ahu, gabe songon jolma sileban.\n18Jadi dung diida si Delila, naung sandok sibunian ni rohana pinapatarna tu ibana, gabe disuru ma manjou angka induk ni halak Palistim mandok tu nasida: Sai nangkok dope hamu sahalion, ai nunga tung sandok sibunian ni rohana dipaboa tu ahu. Jadi nangkok ma mangulahi angka induk ni halak Palistim mandapothon parompuan i, laos diboan hepeng i di bagasan tangannasida.\n19Jadi dung nok mata ni si Simson di ampuan ni si Delila, dijou ma sada baoa, asa dinabung na pitu jengjeng buhit ni uluna, dung i dipungka ma patunduk ibana, hape nunga sumurut gogona sian ibana.\n20Dung i ninna si Delila ma: Halak Palistim naeng mangarampok ho, ale Simson! Jadi tarsunggul ma ibana na modom i, jala ninna rohana: Ruar ma ahu songon na somal na sai laon, mangarunta ma ahu, hape ndang diboto naung sumurut Jahowa sian ibana.\n21Dung i ditangkup halak Palistim ma ibana, jala dipulsikkon matana, jala dipatuat ibana tu Gaza, laos dirante ibana dohot dua rante tombaga, jala ingkon manduda ibana di bagasan bagas hurungan i.\n22(III.) Dung i di laonlaon ni ari mamungka martumbur mangulahi obuk ni uluna, suang songon na jolo tagan so tarnabung.\n23Dung i marluhut ma angka induk ni halak Palistim, naeng mamelehon sada pelean na bolon tu Dagon, debatanasida i, jala marhariburon, gabe didok nasida ma: Nunga dipasahat debatanta si Simson musunta i, tu bagasan tanganta.\n24Jadi dung diida situan na torop i ibana, dipapujipuji nasida ma debatanasida i, ai angka ninna do: Nunga dipasahat debatanta tu bagasan tanganta musunta i, ai mangago tanonta i, jala torop hita on binununa.\n25Jadi andorang marlas ni roha nasida, angka ninna ma: Itajou ma si Simson, asa riburan hita dibahen; jadi didokkon nasida ma mangalapi si Simson sian bagas hurungan i, gabe manontori ibana di jolonasida, dipajongjong nasida ma ibana di holangholang ni angka tiang partunggul.\n26Dung i didok si Simson ma tu dakdanak, na manogunogu tanganna: Loas ahu asa hujama angka tiang partunggul, ojahan ni bagas i, asa mangunsande ahu tusi.\n27Alai gok baoa dohot parompuan bagas i, disi do nang sude induk ni halak Palistim, gari di atas emper i adong do arga tolu ribu halak baoa dohot parompuan, angka na manonduri si Simson manontori.\n28Dung i joujou ma si Simson tu Jahowa, ninna ma: Ale Tuhan Jahowa! Sai ingot ma ahu, jala pargogo i ahu nanggo sahalion dope, ale Debata, asa hutubolhon sahalinari matangku na dua i tu halak Palistim.\n29Dung i dihaol si Simson ma tiang partunggul na dua i di tongatonga, ojahan ni bagas i, laos diaithon, sada di siamunna, jala sada di sihambirangna.\n30Dung i didok si Simson ma: Mate ma hosangku rap dohot halak Palistim! Laos digogo ma mangonjar, gabe runggang ma bagas i, manipa angka induk i ro di luhut halak angka na di bagasan; gabe tumorop angka na mate binununa di hamamatena i sian angka na binununa tagan di ngoluna.\n31Dung i tuat ma angka hahaanggina ro di sandok pinompar ni amana, dihindat nasida ma ibana, laos diboan ibana nangkok, asa tanomonna ibana di holangholang ni Zora dohot Estaol, di parbandaan ni si Manoa, amana i. Alai duapulu taon do lelengna ibana manguhum Israel.


Jeremia 41 | Alkitab TOBA\n← Jeremia 42\nJeremia 40 →\n41:1 Jumpang papitubulanhon ro ma si Ismael anak ni si Netania, tubu ni si Elisama sian pinompar ni rajai rap dohot angka induk pinabangkit ni rajai udur, dohot sampulu halak mandapothon si Gedalia, anak ni si Ahikam, tu Mispa, jala rap mangan sagusagu nasida disi di Mispa.\n41:2 Dung i hehe ma si Ismael anak ni si Netania dohot na sampulu halak angka donganna i, gabe dibunu nasida si Gedalia, anak ni si Ahikam, tubu ni si Sapan marhitehite podang, gabe mate ibana naung pinabangkit ni raja sian Babel gumomgom luat i.\n41:3 Dibunu si Ismael huhut saluhut halak Jahudi angka dongan ni si Gedalia di Mispa, ro di halak Kasdim angka na jumpangsa disi, angka halak parmusu.\n41:4 Jadi paduaarihon, dung binununa si Gedalia, laos so botobotoan ni manang ise dope.\n41:5 Ro ma angka baoa sian Sikem, sian Silo dohot sian Samaria, ualupulu halak toropna, angka na targorbang misena jala na sinansanan pangkeanna jala na nirarik dagingna jala pelean sipanganon dohot daupa di bagasan tangannasida laho mamboan tu joro ni Jahowa nian.\n41:6 Jadi ruar ma si Ismael, anak ni si Netania, sian Mispa, manjumpangkon nasida, mardalandalan huhut tumatangis. Jadi dung pajumpang nasida, ninna ma mandok nasida: Beta hita manopot si Gedalia anak ni si Ahikam!\n41:7 Alai dung sahat nasida tu tongatonga ni huta i, diseati si Ismael, anak ni si Netania ma nasida, laos direongkon tu godung, ibana dohot angka baoa donganna i.\n41:8 Alai jumpang do sampulu baoa di tongatonganasida angka na mandok tu si Ismael: Sai unang hami bunu, ai adong do di hami arta angka na buni di ladang, angka eme, miak dohot situak ni loba. Jadi melok rohana, ndang dibunu anggo nasida rap dohot hahaangginasida i.\n41:9 Ia godung panimpalan ni saluhut bangke ni angka baoa, angka na binununa i, di lambung ni si Gedalia, i ma godung na binahen ni raja Asa maradophon si Baesa raja sian Israel; i ma na ginohan ni si Ismael, anak ni si Netania dohot halak angka na mate tartullang.\n41:10 Laos diboan si Ismael do sandok pasipasi ni bangso i na di Mispa: Angka boru ni rajai ro di sandok situan na torop na tinggal di Mispa, na pinasahat ni si Nebusaradan, sintua ni angka parangan i tu si Gedalia, anak ni si Ahikam; saluhut nasida diboan si Ismael, anak ni si Netania, laos laho ibana taripar tu halak Amon.\n41:11 Jadi dung dibege si Johanan, anak ni si Karea ro di sude induk ni parangan donganna i, saluhutna hajahaton, na binahen ni si Ismael, anak ni si Netania.\n41:12 Diarahon nasida ma saluhut parangan, asa laho marmusu dompak si Ismael, anak ni si Netania, jadi dapot nasida ma ibana mardonokkon aek godang na di Gibeon.\n41:13 Jadi dung diida sandok bangso dongan ni si Ismael, si Johanan, anak ni si Karea, ro di saluhut induk ni parangan donganna i, las ma rohanasida.\n41:14 Jala sandok bangso na binoan ni si Ismael sian Mispa, marbalik muse laho mulak mandapothon si Johanan, anak ni si Karea.\n41:15 Alai anggo si Ismael, anak ni si Netania, sanga do maporus rap dohot ualu halak maradophon si Johanan, gabe laho ibana mandapothon halak Amon.\n41:16 Dung i diarahon si Johanan, anak ni si Karea dohot saluhut induk ni parangan donganna i ma sandok pasipasi ni bangso i, na mulak binoanna sian si Ismael, anak ni si Netania, sian Mispa, dung binununa si Gedalia, anak ni si Ahikam: Baoa angka na somal marmusu, angka parompuan dohot dakdanak ro di naposo, angka na mulak binoanna sian Gibeon.\n41:17 Jadi laho ma nasida laos marsaro di ambatan Kim Kana mardonokkon. Betlehem, asa borhat nasida mardalan tu Misir.\n41:18 Maradophon halak Kasdim, ala biarna mida nasida, ala naung binunu ni si Ismael, anak ni si Netania si Gedalia anak ni si Ahikam, naung pinabangkit ni raja sian Babel gumomgom luat i.


II Raja-raja 3 | Alkitab TOBA\n← II Raja-raja 4\nII Raja-raja 2 →\n3:1 Ia si Joram, anak ni si Ahab bangkit raja gumomgom Israel di Samaria pasampuluualutaonhon dung raja si Josapat di Juda, jala sampulu dua taon lelengna ibana mangarajai.\n3:2 Jala diulahon do sogo ni roha ni Jahowa, alai ndada songon amana dohot inana; ai dipadao do ganaganaan Baal, na pinauli ni amana nahinan.\n3:3 Alai atik pe songon i marsilohot do rohana mangihutihut dosa ni si Jerobeam, anak ni si Nebat, na mangela Israel mambahen dosa, ndang sumurut ibana anggo sian i.\n3:4 Alai anggo si Mesa, raja sian Moab, halak pardorbia godang do ibana, jala digarar sohe tu raja sian Israel, i ma imbulu ni saratus ribu anak ni birubiru dohot imbulu ni saratus ribu birubiru tunggal.\n3:5 Alai dung mate si Ahab, marbalik ma raja ni halak Moab sian raja ni Israel.\n3:6 Ala ni ruar ma uju i raja Joram sian Samaria, laho mamilangi sandok halak Israel.\n3:7 Dung i disuru rajai ma suruanna manopot si Josapat, raja sian Juda, mandok tu ibana: Nunga marbalik raja ni halak Moab sian ahu; atehe olo do ho haraonku laho marmusu dompak Moab? Dung i ninna ibana ma: Ro pe ahu nangkok, ia songon i ho, songon i do ahu, ia songon i bangsomi, songon i do bangsongki, ia songon i angka hodam, songon i do angka hodangku.\n3:8 Dung i ninna si Joram ma: Sian dalan dia do hita nangkok tusi? Sian dalan na di halongonan Edom do, ninna si Josapat.\n3:9 Jadi mardalan ma raja sian Israel dohot raja sian Juda dohot raja sian Edom. Jadi dung pitu ari lelengna nasida mangaliat, hurangan aek ma angka parangan i ro di pinahan na mangihut tu nasida.\n3:10 Dung i ninna raja sian Israel ma: Iale suang! Nunga dipapungu Jahowa hape na tolu raja on laho pasahathon nasida tu bagasan tangan ni Moab!\n3:11 Alai ninna si Josapat ma: Atehe, ndang adong dison panurirang ni Jahowa, asa marsungkun tu Jahowa hita marhite sian ibana? Jadi ro ma alus ni sahalak sian angka naposo ni raja di Israel, ninna ma: Dison do si Elisa, anak ni si Sapat, na mangusehon na jolo aek pamuri tu tangan ni si Elia.\n3:12 Dung i ninna si Josapat ma: Sintong do hata ni Jahowa di ibana. Jadi rap tuat ma manopot ibana raja sian Israel dohot si Josapat dohot raja sian Edom.\n3:13 Alai ninna si Elisa ma tu raja sian Israel: Aha ma parsaoranku tu ho? Laho ma ho manopot angka panurirang ni amangmu dohot inangmu! Alai ninna raja sian Israel ma tu ibana: Unang songon i! Ai nunga pola dipapungu Jahowa na tolu raja on laho pasahathon nasida tu bagasan tangan ni Moab.\n3:14 Dung i ninna si Elisa ma: Songon sintongna mangolu Jahowa Zebaot, jala ahu jongjong marhalado di jolona, aut unang marpanatap ahu mida bohi ni si Josapat, raja sian Juda, ndang tagamon tataponku manang berengonku anggo ho!\n3:15 On pe, boan hamu ma tu ahu sada jolma na pande mamiltik hasapi! Jadi andorang mamiltik tali ni hasapi jolma pamiltik i, songgop ma tangan ni Jahowa tu atasna!\n3:16 Jadi didok ma: Songon on do hata ni Jahowa: Hali hamu ma di rura on angka bondar marbarisbaris.\n3:17 Ai songon on do hata ni Jahowa: Ndang idaonmuna ro alogo manang udan, hape ingkon gok aek rura on, asa minum hamu ro di pinahanmuna dohot angka hodamuna parhuli.\n3:18 Jala maotikku dope anggo i di roha ni Jahowa, pasahatonna nang halak Moab tu bagasan tanganmuna i.\n3:19 Tunduk do bahenonmuna saluhut huta na gonting dohot saluhut huta angka na pinillit, jala tabaonmuna do saluhut hau angka na marparbue jala polpolonmuna ma saluhut mual jala tarulang ma bahenonmuna sandok hauma angka na dumenggan marhite sian batu.\n3:20 Tole manogotna i jumpang tingki pamelehon di pelean sipanganon, ida ma, marroan aek sian dalan laho tu Edom, mangalantap tano i dohot aek.\n3:21 Alai dung dibege sandok halak Moab barita i naung nangkok angka rajai laho marporang dompak nasida, santi balatuk ma nasida saluhutna ro di jolma sandangan podang balgana dohot na tumua sian i, jala patutur nasida jongjong di partalpahan.\n3:22 Jadi dung dipasogot nasida manogotna i hehe jala binsar mata ni ari marsinondang tu aek i, jadi marrara ma aek i songon mudar, diida halak Moab di jolona.\n3:23 Laos didok nasida ma: Mudar do i! Nunga rupa masilengsean angka rajai laos masibunuan sama nasida. On pe, hamu ale halak Moab tahopi hamu ma tabantaban i.\n3:24 Hape dung sahat nasida tu parsaroan ni halak Israel, hehe ma halak Israel i jala ditaluhon halak Moab, gabe maporus maradophon nasida; laos disoluk halak Israel ma tanona, jala marragean halak Moab dibahen.\n3:25 Dung i dipanepnep nasida ma angka huta i, jala ganup sian nasida mandanggurhon batu sada be tu saluhut hauma tano bosar, gabe gok batu do i, jala dipolpol saluhut mual, jala ditaba saluhut hau angka na marparbue, holan di huta Kir Hareset tinggal angka batu; ro muse angka jolma pangambalang mangkaliangi huta jala dibunui angka pangisina.\n3:26 Alai dung diida raja sian Moab, ndang leak manahan ibana di parporangan i, di arahon ma pitu ratus halak angka parpodang sintak bahen donganna naeng martahop dompak raja sian Edom, hape ndang tolapsa.\n3:27 Jadi dibuat ma anak buhabajuna na bangkit raja hian singkatna, jala dipelehon ibana bahen pelean situtungon di atas parik. Jadi parohon parpiarpiar ni muruk godang do i tu Israel, gabe sumurut nasida sian ibana jala mulak be tu tanona.


Wahyu 3 (TOBA)\nI. Sardes 1-6. II. Piladelpia 7-13. III. Laodikea 14-22\n1(I.) Surathon ma tu suruan ni huria Sardes: On do hata ni Partondi na pitu na sian Debata jala Parbintang na pitu: Huboto do angka ulaonmu; na targoar do ho mangolu, hape na mate do!\n2Tarsunggul ma ho jala patogu ma donganmu na tading i, angka na naeng mate. Ai ndang jumpang Ahu di angka ulaonmu, naung gok di jolo ni Debatangku.\n3Antong, ingot ma, manang songon dia na jinalom dohot na binegem; i ma radoti jala pauba roham! Dibahen i, molo so tarsunggul ho, ro ma Ahu songon panangko; na so jadi botoonmu sadiharina Ahu ro manopot ho.\n4Alai adong do di Sardes otik goar ni halak, angka na so mangaramuni abitna; nasida ma mardalan sogot rap dohot Ahu marabit na saksak, ai na tau do nasida.\n5Songon i ma uloshononhon abit na saksak tu na monang i; na so tupa be sesaonku goarna sian buku hangoluan i, hatindangkononku ma goarna di jolo ni Damang nang angka surusuruanna.\n6Ditangihon na marpinggol ma na nidok ni Tondi i tu angka huria!\n7(II.) Surathon ma tu suruan ni huria Piladelpia: On do hata ni Nabadia jala Nasintong, na umpeop anak hinsu ni Daud, na mangungkap so adong na mangkinsu, jala na mangkinsu so adong na mangungkap:\n8Huboto do angka ulaonmu. Antong, nunga hupadiri di jolom pintu naung mungkap, na so bolas hinsuon ni manang ise. Ai otik pe gogom, diradoti ho do hatangku; ndang disoadahon ho Goarhu.\n9Huboan ma halak sian punguan ni sibolis, angka na mandok, Jahudi nasida, hape ndang na tutu, pargabus do nasida: Bahenonku ma nasida ro marsomba tujolo ni patmu, botoonnasida do, naung huhaholongi ho!\n10Ai diradoti ho do hata habengeton na sian Ahu; Ahu pe, ramotanku ma ho di ari pangunjunan na naeng ro tu liat portibi on, mangunjuni angka na mangingani tano on.\n11Magira ma Ahu ro. Tiop ma na di ho, unang adong na mambuat tumpalmi!\n12Bahenonku ma na monang i gabe tiang di joro ni Debatangku; na so tupa be ibana ruar sian i, jala surathononku ma tu ibana Goar ni Debatangku dohot goar ni huta ni Debatangku, i ma Jerusalem na imbaru i, na tuat sian banua ginjang sian Debatangku, nang Goarhu na imbaru i.\n13Ditangihon na marpinggol ma na nidok ni Tondi i tu angka huria!\n14(III.) Surathon ma tu suruan ni huria Laodikea: On do hata ni si Amen, Sitindangi haposan jala na sintong, mula ni na tinompa ni Debata:\n15Huboto do angka ulaonmu: Na so haru ngali, na so haru las ho; aut ni haru ngali ma ho manang las nian!\n16Alai dibahen na danggoldanggol sisilon ho, so haru ngali, so haru las, utahononku ma ho sian pamanganku.\n17Ai didok ho: Na mora do ahu jala paradongan, ndang hurangan ahu. Ndang diboto ho, na parir do ho hape jala na dangol, na pogos, na mapitung jala na marsaemara.\n18Huapoi ma ho, manuhor sian Ahu sere naung pinapita ni api, anggiat tutu mamora ho, nang abit na saksak siuloshononmu, unang patar hailaonmu di parsaemaraonmi, nang miak mamiahi matami, asa marnida ho!\n19Ai nasa na huhaholongi, angka i do hupinsang jala huajar. Antong, haringkothon ma na paubahon roha!\n20Ida ma, na jongjong do Ahu di jolo pintu i manuktuhi; ia adong na tumangihon soarangku dohot mangungkap pintu i, bongot ma Ahu tu ibana, mangan ma Ahu rap dohot ibana, jala ibana rap dohot Ahu.\n21Padirionku ma tu na monang i hundulan di habangsangku rap dohot Ahu; songon Ahu, dung monang, hundul rap dohot Damang di habangsana i.\n22Ditangihon na marpinggol ma na nidok ni Tondi i tu angka huria!


4 Arm Pillar 4 Sale! - Borobook\n4 Arm Pillar 4 Sale!\nJoined: Thu Jun 04, 2020 8:13 pm\nDaily Driver: Sov Pillar\nPost by FuneralAltar » Thu Jun 04, 2020 8:27 pm\nJoined: Wed Jul 08, 2020 3:51 pm\nRe: 4 Arm Pillar 4 Sale!\nPost by udontimpressme » Wed Jul 08, 2020 4:55 pm


NEXT 30:15 Ida ma, nunga hupapillithon tu ho sadarion hangoluan dohot hatuaon, hamatean dohot hamagoan. 30:16 Ahu ma tutu mandokkon ho sadarion: - ppt download\nNEXT 30:15 Ida ma, nunga hupapillithon tu ho sadarion hangoluan dohot hatuaon, hamatean dohot hamagoan. 30:16 Ahu ma tutu mandokkon ho sadarion:\nPublished byFriska Andryani Modified over 2 years ago\nPresentation on theme: "NEXT 30:15 Ida ma, nunga hupapillithon tu ho sadarion hangoluan dohot hatuaon, hamatean dohot hamagoan. 30:16 Ahu ma tutu mandokkon ho sadarion:"— Presentation transcript:\n9 30:15 Ida ma, nunga hupapillithon tu ho sadarion hangoluan dohot hatuaon, hamatean dohot hamagoan. 30:16 Ahu ma tutu mandokkon ho sadarion: Ingkon haholonganmu Jahowa, Debatam, jala marparange di angka dalanna, huhut mangaradoti angka patikna, angka aturanna dohot uhumna, asa pangoluonna ho jala patoroponna ho, jala pasupasuon ni Jahowa, Debatam ho di tano sitopotonmu nuaeng bahen partalianmu.\n10 30:17 Alai tung sura marbalik roham, ndang olo ho manangihon, lam olo ho elaelaon marsomba tu angka debata sileban dohot mangoloi angka i: 30:18 Na pabotohon hian ma ahu tu hamu sadarion, ingkon mago situtu hamu, jala ndang tagamon leleng hamu mangolu di tano sitopotonmu, dung taripar Jordan bahen partalianmu.\n11 30:19 Jouonku ma sadarion langit dohot tano gabe sitindangingku dompak hamu, paboa naung hupapillithon tu hamu hangoluan dohot hamatean, pasupasu dohot torutoru; dibahen i pillit ma hangoluan i, asa mangolu ho dohot pinomparmu sogot. 30:20 Asa haholonganmu Jahowa, Debatam, jala tangihononmu soarana, jala marsilohot roham tu Ibana, ai Ibana hangoluanmu hian dohot na paginjang umurmu, asa tongtong ho maringan, di tano, naung niuarihon ni Jahowa hian tu angka ompum, tu si Abraham, si Isak dohot si Jakkob, naeng lehononna tu nasida.\n22 Se sa jo lo sa su de Na hubaen na so ture ai luhut na sala i, di pa tu re Jesus ki.\n23 Dohot angka donganki, sahat ma tu tanganMi, I- si ni portibi on, ja-ga ma sa- borngin on.\n24 Angka na mardangol i, dohot na marsahit i, angkup ni na tangis pe, sai a pu li ma su-de.\nDownload ppt "NEXT 30:15 Ida ma, nunga hupapillithon tu ho sadarion hangoluan dohot hatuaon, hamatean dohot hamagoan. 30:16 Ahu ma tutu mandokkon ho sadarion:"\nPpt on grease lubrication intervals Ppt on prevention of needlestick injury Ppt on acc cement company A ppt on loch ness monster evidence Ppt on different occupations images Full ppt on electron beam machining metal Ppt on network switching system Ppt on power system stability study Ppt on web services testing Ppt on of studies by francis bacon


III Musa 5 | Alkitab TOBA\n← III Musa 6\nIII Musa 4 →\n5:1 Tung sura mardosa manang ise, tung dibege soara bura, laos ibana sitindangina, manang marnidasa, manang umbotosa, hape ndang dipabotohon, ingkon mangonai torutoru tu ibana.\n5:2 Manang tung sura dijama sahalak manang aha na ramun, nang bangke ni binatang na ramun, nang bangke ni pinahan na ramun, nang bangke ni gulokgulok na ramun, hape ndang diboto, ingkon ramun dirina jala naung marsala ibana.\n5:3 Manang tung sura dijama manang ise haramunon ni jolma na asing manang haramunon dia pe goarna, gabe ramun ibana bahenon ni, hape ndang pamotoanna jolo, gabe diboto muse, naung marsala ibana disi.\n5:4 Manang tung sura marsumpa manang ise, gabe tarsor bibirna mandok soara laho mangulahon na jat manang mangulahon na denggan; taringot tu saluhut tahe, molo tarsor jolma i marsumpa, hape buni do sian ibana, gabe diboto muse marsala do ibana taringot tusi.\n5:5 Ia dung marsala ibana taringot tusi, ingkon topotanna do naung mardosa ibana taringot tusi.\n5:6 Dung i boanonna ma dibahen salana tu Jahowa, ala ni dosana naung binahenna i, sada boruboru sian pinahan metmet, sada anak ni birubiru, manang sada hambing, bahen pelean pardosaan; ingkon malim i mambahen pardenggananna alani dosana.\n5:7 Alai tung sura so tuk gogona pasingkophon sada birubiru, ingkon boanonna dibahen salana ala ni dosa naung niulahonna i dua anduhur tabu manang dua anak ni darapati tu Jahowa, na sada bahen pelean pardosaan, na sadanari bahen pelean situtungon.\n5:8 Jala boanonna do i tu malim, asa ibana mamelehon parjolo i bahen pelean pardosaan, ingkon pulosonna uluna tungkan tangkuhukna, alai ndang laos sirangonna.\n5:9 Dung i pispishononna deba sian mudar ni pelean pardosaan tu dorpi ni langgatan, ia mudar na tinggal i ingkon patirisonna tu pantar ni langgatan i; i ma gabe pelean pardosaan.\n5:10 Tole muse na paduahon i, ingkon bahenonna gabe pelean situtungon, songon, uhumna hian; ingkon songon i pardenggananna bahenon ni malim ala ni dosa naung niulahonna i, asa marpamuati rohana disi.\n5:11 Tung sura so tuk gogona mangalehon nanggo dua anduhur tabu manang dua anak ni darapati, ingkon boanonna bahen peleanna ala naung mardosa ibana saparsampulu sian saepa itak na lamot bahen pelean pardosaan; alai ndang jadi bahenonna tusi miak manang ampehononna tusi haminjon; ai pelean pardosaan do i.\n5:12 Ingkon boanonna do i tu malim, asa malim i mambuat sian i sampohul bahen jambar parningotan, jala tutungonna do i di atas langgatan bahen pelean api di Jahowa, i ma gabe pelean pardosaan.\n5:13 Ingkon songon i pardenggananna bahenon ni malim ala ni dosa naung niulahonna marhite sian sada angka ondeng, asa marpamuati rohana disi; na lobi i ingkon gabe jambar ni malim do suang songon pelean sipanganon i.\n5:14 Dung i ro muse hata ni Jahowa tu si Musa, ninna ma.\n5:15 Tung sura adong sahalak na mangorui deba sian ugasan naung pinarbadiaan tu Jahowa, gabe mardosa sian liluna, ingkon boanonna do bahen peleanna parsalaan tu Jahowa sada birubiru tunggal na so marlindang marguru tu pangasam ni malim godang ni sekkel perak mangihuthon sekkel di inganan na badia bahen pelean parsalaan.\n5:16 Jala manang sadia na nioruanna binahen ni dosana sian ugasan na badia i, ingkon pasuangonna do i jala ambaanna saparlima tusi; ingkon lehononna tu malim, asa malim i mambahen pardenggananna marhite sian birubiru tunggal peleanna parsalaan, asa marpamuati rohana di ibana.\n5:17 Tung sura mardosa manang ise, gabe diulahon manang aha na maralo tu patik ni Jahowa, na so jadi bahenonna nian, hape ndang diboto, gabe marsala dirina, ingkon mangonai torutoru tu ibana.\n5:18 Ingkon boanonna tu malim sada birubiru tunggal na so marlindang marguru tu pangasam ni malim bahen pelean parsalaan; asa malim i mambahen pardenggananna ala haliluonna, naung lilu i ibana so diboto, asa marpamuati rohana di ibana.\n5:19 I ma gabe pelean parsalaan, ala naung marsala ibana tu Jahowa.\n5:20 Dung i ro muse hata ni Jahowa tu si Musa, songon on:\n5:21 Tung sura mardosa manang ise gabe mangalaosi ibana mangalo parenta ni Jahowa, tung diporso do na pinajophon ni donganna tu ibana, manang na pinalumehonna, manang na nirampasna, manang na binuatna sian gogo sian donganna.\n5:22 Manang na jumpangsa na mago, gabe diporso muse, pola ditolon na tutu laho paotootohon taringot tu manang aha tau parbingkasan tu dosa na binahen ni jolma.\n5:23 Asa tung sura mardosa ibana songon i, gabe marsala dirina, ingkon pasuangonna do ugasan naung nirampasna i manang na niangatanna i sian donganna, manang naung pinalumehonna i tu ibana, manang ugasan naung mago jumpangsa.\n5:24 Manang aha pe tahe naung pola sinumpahonna laho paotootohon, ingkon pasuangonna do luhutna, jala ambaanna saparlima tusi; ingkon lehononna do i tu nampunasa hian di ari pamelehonna di pelean parsalaan.\n5:25 Ingkon boanonna huhut bahen peleanna parsalaan tu Jahowa sada birubiru tunggal na so marlindang, marguru tu pangasam ni malim bahen pelean parsalaan tu malim.\n5:26 Asa malim i muse mambahen pardenggananna di adopan ni Jahowa, asa marpamuati rohana di ibana taringot tu sasude na niulana mambahen marsala dirina.


III MUSA 25 - BIBLE & BUKU ENDE ONLINE\n25:1 Dung i ro ma hata ni Jahowa tu si Musa di dolok Sinai songon on:\n25:2 Paboa ma tu halak Israel jala dohononmu ma tu nasida: Ia dung masuk hamu tu tano, silehononku tu hamu, ingkon pataluonmu do tano i marparadianan Sabbat di Jahowa.\n25:3 Ingkon onom taon lelengna saburonmu ladangmu jala onom taon lelengna paiasiasonmu ranting ni hau anggurmu dohot papunguhon angka parbuena.\n25:4 Alai anggo di taon papituhon, ingkon marparadianan Sabbat do tano i, i ma Sabbat di Jahowa, ndang jadi saburonmu disi ladangmu manang paiasonmu ranting ni hau anggurmu.\n25:5 Alai anggo sagak, na tubu dung salpu gotilon, ndang jadi gotilonmu, angka parbue ni hau anggurmu na so pinaiasmu i pe ndang jadi tapuonmu, ala taon paradianan Sabbat di tano i do i.\n25:6 Ianggo gogo ni tano i di taon paradianan Sabbat i, ingkon gabe sipanganon di hamuna, di ho tahe dohot di naposom baoa dohot parompuan dohot di halak gajianmu dohot di donganmu sajabu, nang di halak dagang na manginsua di lambungmi.\n25:7 Di pinahanmu dohot di binatang na di tanomu; sandok gogo ni tano i tahe ingkon gabe sipanganon.\n25:8 Dung i bilangonmu ma di ho pitu taon paradianan Sabbat, i ma pitu hali pitu taon, asa leleng ni na pitu taon paradianan Sabbat gabe opatpulu sia taon toropna.\n25:9 Ingkon mangkuling ma bahenonmu soara ni sarune tingting di bulan sipaha pitu di ari sampulu, ingkon di ari pardengganan tahe mangkuling bahenonmuna soara ni sarune tingting di sandok tanomuna i.\n25:10 Ingkon parbadiaanmuna do taon palimapuluhon jala tingtingkononmuna haluaon di tano i tu saluhut halak pangisina; ingkon gabe taon parolopolopon do i di hamu, jala ingkon mulak hamu ganup tu partalianna, mulak huhut ganup tu donganna hian.\n25:11 Taon parolopolopon do tahe di hamu taon palimapuluhon i; ndang jadi hamu manabur disi jala ndang jadi hamu manggotil sagakna, jala ndang jadi tapuonmuna parbue ni hau anggur na so pinaias i rantingna.\n25:12 Ai taon parolopolopon do i, ingkon badia do i di hamu ingkon panganonmuna disi gogo ni ladang na tubu boti.\n25:13 Ia di taon parolopolopon i, ingkon mulak tu ganup partalianna hian.\n25:14 Dibahen i tung sura digadis hamu manang aha tu donganmu manang tinuhormu tahe sian tangan ni donganmu, ndang jadi hamu masiangatan sama dongan.\n25:15 Ingkon marguru tu bilangan ni taon dung salpu taon parolopolopon tuhoronmu do i sian donganmu; ingkon marguru tu bilangan ni taon pambuatmu di gogona, gadisonna do i muse tu ho.\n25:16 Marguru tu torop ni taon ingkon pagandaonmu panuhorna, jala marguru tu otik ni taon, ingkon paoruonmu do panuhorna, ai bilangan ni pambuatmu di gogo ni tano i huhut ginadisna tu ho.\n25:17 Dibahen i ndang jadi masiangatan hamu sama dongan, alai ingkon marhabiaran hamu mida Debatamu; ai Ahu do Jahowa, Debatamuna i.\n25:18 Dibahen i ingkon patupaonmuna angka aturanku jala radotanmuna angka uhumhu, asa marparange hamu hombar tusi, asa marsonangsonang hamu maringan di tano i.\n25:19 Ingkon lehonon ni tano i parbuena asa singkop panganonmuna, jala marsonangsonang hamu maringan disi.\n25:20 Jala tung sura dohononmuna: Tung aha ma panganonnami di taon papituhon i, ai ndang jadi hami manabur, jala ndang jadi hami papunguhon gogo ni tanonami?\n25:21 Ingkon dohononku ma pasupasungku songgop tu hamu di taon paonomhon i, asa tubuhononna gogona di hamu singkop tolu taon.\n25:22 Asa molo manabur hamu di taon paualuhon, ingkon panganonmuna sian parbue na musang i sahat ro di taon pasiahon sahat ro di haroro ni parbue na imbaru tahe, ingkon panganonmuna na musang.\n25:23 Dibahen i ndang jadi gadisonmuna tano i sipatepate, ai Ahu do nampuna tano i, halak dagang do anggo hamu jala paisolat di lambungki.\n25:24 Asa di sandok tano partalianmuna i, ingkon masuk sitobus di tano i.\n25:25 Tung sura lam marpogos donganmu, gabe digadis deba sian partalianna, gabe ro donganna na sumolhot tu ibana, ingkon tobusonna na ginadis ni donganna i.\n25:26 Alai tung sura adong sahalak na so tangkas mardongan tau panobus, hape lam dapot tanganna do na singkop bahen partobusna:\n25:27 Ingkon etonganna angka taon panggadisna, jala na lobi sian hepeng i ingkon paulahonna tu jolma panggadisanna i, asa mulak ibana tu partalianna.\n25:28 Alai tung sura ndang singkop dapot tanganna, asa paulahonna tu ibana, barang na ginadisna i, ingkon tinggal do i gomgomon ni halak panuhor, paima jumpang taon parolopolopon; alai anggo di taon parolopolopon malua boti do i gabe mulak ibana tu partalianna.\n25:29 Tung sura adong sahalak naung manggadis jabuna di bagasan huta na marparik, jadi do tobusonna dung boho sataon panggadisna i; i ma buhulna tartobussa.\n25:30 Alai tung sura so ditobus dung boho na sataon i, ingkon pate bagas na di bagasan huta na marparik di panuhor ro di pinomparna, ndang jadi mulak nang di taon parolopolopon.\n25:31 Alai anggo angka bagas na di sosor mamungka, angka na so marparik dope humaliang, ingkon doshon ladang ni luat i do i etongan, masuk do tobusonna, jala ingkon mulak boti di taon parolopolopon.\n25:32 Alai anggo taringot tu huta ni halak Lepi, angka bagas tahe di bagasan huta partaliannasida i, ingkon tongtong do masuk tobuson ni halak Lepi.\n25:33 Tung sura adong manang ise na so manobus manang aha sian halak Lepi, ingkon mulak boti bagas na ginadis i manang huta ni partalianna pe anggo di taon parolopolopon; ai angka bagas di bagasan huta ni halak Lepi, i do partaliannasida i di tongatonga ni halak Israel.\n25:34 Alai anggo tano upa parik humaliang hutanasida i, ndang jadi gadison, ai partaliannasida do i ro di salelenglelengna.\n25:35 Tung sura lam marpogos donganmu, lam surut tahe parbohalon di lambungmu, ingkon tolonganmu do ibana, nang halak dagang nang halak paisolat ibana, asa mangolu ibana di lambungmu.\n25:36 Ndang jadi buatonmu sian ibana bunga ni hepeng manang parlabaan na torbang, ingkon mabiar do ho mida Debatam, asa mangolu donganmu di lambungmu.\n25:37 Ndang jadi paanakkononmu hepengmu mambuat bunga, manang pasalihononmu emem mambuat parlabaan sian i.\n25:38 Ai Ahu do Jahowa, Debatamuna i, naung manogihon hamu ruar sian tano Misir, naeng marbasabasahon tu hamu tano Kanaan, asa Ahu gabe Debatamuna.\n25:39 Tung sura lam marpogos donganmu di lambungmu, pola mangadop ibana tu ho, ndang jadi dohononmu ibana mangula ulaon ni hatoban.\n25:40 Ingkon songon halak gajian manang panginsua ibana di lambungmu, jala mangunduk tu ho, sahat ro di taon parolopolopon.\n25:41 Dung i ingkon malua boti ibana sian ho, ibana tahe rap dohot anakkonna, jala ingkon mulak ibana tu donganna hian, mulak huhut tu partalian ni ompuna.\n25:42 Ai nang nasida angka naposongku do, angka naung hutogihon ruar sian tano Misir; dibahen i ndang jadi gadison nasida, songon panggadis ni halak di hatoban.\n25:43 Ndang jadi maporanhu pangarajaionmu di ibana, ai ingkon habiaranmu do Debatam.\n25:44 Molo naeng ho marhatoban baoa manang parompuan, ingkon tuhoronmu do i sian bangso parbegu, angka na humaliang hamu; ai holan sian nasida do na jadi tuhoronmu hatoban baoa manang parompuan.\n25:45 Nang sian angka anak ni halak dagang, angka na maisolat di tongatongamuna, jadi do tuhoronmuna sian nasida dohot sian pinomparnasida na di lambungmuna, angka na tubu di bagasan tanomuna, nasida do na jadi gabe hatobanmuna.\n25:46 Jadi do huhut nasida gabe teanteanan di anakmuna, dung salpu hamu, bahen ugasan siteanon, gabe hatobannasida ro di saleleng ni lelengna; alai anggo hahaanggimuna, halak Israel i, ndang jadi marporanhu pangarajaion ni ganup tu donganna.\n25:47 Tung sura lam naek sorga sahalak dagang manang panginsua di lambungmi, hape lam marpogos ia donganmu di lambungna, pola mandingding ibana tu halak dagang, panginsua na di lambungmi manang tu pinompar ni halak dagang i.\n25:48 Ingkon masuk do tobuson ibana dung ginadisna dirina; ingkon sahalak sian hahaanggina manobus ibana.\n25:49 Manang amangtuana, manang anak ni amangtuana na jadi manobus ibana, manang sihasolhotanna na asing pe ingkon tobusonna ibana; manang ia dapotan pangomoan tanganna, ingkon ibana manobus dirina.\n25:50 Alai ingkon jolo marpopar ibana dohot halak na manuhor ibana, olat ni taon panuhorna di ibana sahat ro di taon parolopolopon, jala ingkon marguru tu bilangan ni taon taksiron hepeng panuhorna i, hira halak gajian ariari di lambungna.\n25:51 Tung sura torop dope angka taon i, ingkon marguru tusi godang ni hepeng panuhorna hian paulahonna masuk partobusna.\n25:52 Alai molo otik nama tinggal taonna, paima jumpang taon parolopolopon, ingkon etongonna do i; marguru tu bilangan ni taonna ingkon paulahonna hepeng partobusna i.\n25:53 Ingkon songon halak gajian ibana di lambungna sian taon na sada tu taon muse, jala ndang jadi maporanhu pangarajaionna mida ibana di adopan ni matam.\n25:54 Alai tung sura ndang dapotsa tobusonna dirina marhite sian i, ingkon malua boti ibana di taon parolopolopon rap dohot angka anakkonna.\n25:55 Ai angka naposongku do halak Israel, naposongku ma tutu angka naung hutogihon ruar sian tano Misir. Ahu do Jahowa, Debatamuna i.


I KRONIKA 21 - BIBLE & BUKU ENDE ONLINE\n21:1 Dung i hehe ma Sibolis i mangalo Israel, gabe dipajuju ma si Daud mamilangi torop ni halak Israel.\n21:2 Jadi ninna si Daud ma tu si Joab dohot tu sude induk ni bangso i: Laho ma hamu mamilangi halak Israel olat ni Berseba sahat ro di Dan, jala boan hamu bilangannasida i tu ahu, asa huboto toropna.\n21:3 Dung i ninna si Joab ma: Sai ambaan ni Jahowa dope bangsona nuaeng lompit ratus hali nari! Alai tahe, ale tuan rajanami, nda luhut nasida naposo ni tuanku? Boasa tung dipangido roha ni tuanku songon i? Boasa ma bahenon hasalaan tu halak Israel?\n21:4 Alai parhata sada do rajai tu si Joab. Jadi borhat ma si Joab, mardalan mangaliati sandok Israel, dung i mulak ibana tu Jerusalem.\n21:5 Dung i dilehon si Joab ma bilangan ni bangso na binilanganna i tu si Daud. Ia torop ni sandok Israel sajuta saratus ribu halak do angka parpodang sintak; ia torop ni Juda opat ratus pitupulu ribu halak do angka parpodang sintak.\n21:6 Alai anggo halak Lepi dohot Benjamin ndang dirajumi tusi, ai marbiasbias roha ni si Joab mida hata ni rajai.\n21:7 Sogo huhut roha ni Debata di hata i, ala ni umbahen ditorui Israel.\n21:8 Dung i didok si Daud ma tu Debata: Nunga mardosa situtu ahu, ala hubahen songon i; alai sai marpamuati ma roham mida hajahaton ni naposomon, ai hata oto situtu do na hubahen i.\n21:9 Dung i ro ma hata ni Jahowa tu si Gad, panurirang ni si Daud, ninna ma:\n21:10 Laho ma ho mangkatai tu si Daud, dok ma: Songon on do hata ni Jahowa: Tolu ragam uhum sipatuduhononku tu jolom; pillit ma di ho sada sian i sidabuhononku tu tu.\n21:11 Jadi dung sahat si Gad tu jolo ni si Daud, ninna ma: Songon on do hata ni Jahowa: Pillit ma di ho!\n21:12 Manang haleon potir tolu taon lelengna, manang palamotlamoton ni musum ho marhite sian podang tolu bulan lelengna; manang podang ni Jahowa mangaraserase tolu ari lelengna, masa tahe begu antuk di bagasan tanom, tole suruan ni Jahowa mangago jolma di sandok partalpahan ni Israel? Antong timbang ma manang dia alus boanonku mulak tu Ibana na marsuru ahu.\n21:13 Dung i ninna si Daud ma tu si Gad: Targogot situtu do nian rohangku. Alai tagonan ahu madabu tu bagasan tangan ni Jahowa, ai godang situtu do asi ni rohana; ndang olo ahu madabu ianggo tu bagasan tangan ni jolma!\n21:14 Jadi dipamasa Jahowa ma begu antuk di tongatonga ni Israel, gabe marragean sian Israel pitupulu ribu halak toropna.\n21:15 Dung i disuru Debata ma suruanna i naeng tu Jerusalem, agoonna nian. Alai dung diida Jahowa pangagona i, disolsoli ma rohana mida hinamago i, laos didok ma tu surusuruan pangago i: Nunga sae, patait ma tanganmi! Alai jongjong do suruan ni Jahowa di lambung pardegean ni si Ornan, halak Jebusi.\n21:16 Dung i manaili ma si Daud, gabe diida ma suruan ni Jahowa jongjong di tongatonga ni langit dohot tano on patioptiop podang na niumpat di bagasan tanganna na toltol di atas Jerusalem. Jadi manungkap tu tano ma si Daud rap dohot angka sintua i marabit tangki be nasida.\n21:17 Jadi ninna si Daud ma tu Debata: Nda ahu do mandokkon ingkon bilangan bangso i? Ahu do tutu na mardosa, jala ahu do mambahen jea na bolon on! Tung aha ma na binahen ni angka birubiru on? Iale Jahowa, Debatangku! Dompak ahu ma nian tanganmu dohot dompak pinompar ni damang, unang nian dompak bangsom on laho manorui.\n21:18 Dung i ro ma hata ni suruan ni Jahowa tu si Gad patolhasonna tu si Daud, asa nangkok si Daud laho umpajokkon di Jahowa sada langgatan di pardegean ni si Ornan, halak Jebusi.\n21:19 Jadi nangkok ma si Daud hombar tu hata ni si Gad, naung pinaboana marhite sian Goar ni Jahowa.\n21:20 Dung i humusor ma si Ornan, gabe diida ma suruani, jadi martabuni ma ibana rap dohot anakna na opat i; ai tongon mardege eme si Ornan.\n21:21 Jadi dung sahat si Daud tu lambung ni si Ornan, manatapnatap ma si Ornan, gabe diida ma si Daud, laos ruar ma ibana sian pardegean i jala marsomba tu si Daud, pola manungkap tu tano.\n21:22 Dung i ninna si Daud ma tu si Ornan: Ua lehon ma di ahu pardegeanon, asa hupajokkon disi sada langgatan di Jahowa; manang sadia argana lehononmu tu ahu, asa muli begu masa i sian bangso i.\n21:23 Alai ninna si Ornan ma tu si Daud; buat ma i di ho, jala dibahen tuanku rajai ma guru lomo ni rohana. Ida ma, ahu pe mangalehon lombu bahen pelean situtungon dohot hureta pardege bahen sobanna dohot eme i bahen pelean sipanganon; luhutna i lehononku do.\n21:24 Alai ninna raja Daud ma tu si Ornan: Ndang songon i, ingkon naeng tuhoronku sian ho nasa argana, ai ndang olo ahu mambuat na di ho mamelehon tu Jahowa pelean situtungon siseasea.\n21:25 Jadi dilehon si Daud ma tu si Ornan tuhor ni pardegean i onom ratus sekel sere.\n21:26 Dung i dipajok si Daud ma disi sada langgatan di Jahowa, jala dipelehon angka pelean situtungon dohot hamauliateon, huhut joujou ibana tu Jahowa, jadi dialusi Jahowa ma ibana marhite sian api na ro sian banua ginjang di atas langgatan pamelean ni pelean situtungon i.\n21:27 Dung i didok Jahowa ma tu suruani, asa dipasuang podangna tu bagasan sarungna.\n21:28 Jadi dung diida si Daud uju i, naung nialusan ni Jahowa ibana di pardegean ni si Ornan, halak Jebusi, laos tongtong ibana mamele disi.\n21:29 Ai anggo undungundung ni Jahowa na binahen ni si Musa na jolo di halongonan dohot langgatan pamelean ni pelean situtungon pajok uju i di atas robean Gibeon.\n21:30 Alai ndang tarbahen si Daud laho tusi mangalului Debata ala songgot ni rohana binahen ni podang ni suruan ni Jahowa.